cyanic-selkie/wikianc huggingface dataset:
ಒಡಿಯಾ
ಸಾಹಿತ್ಯ
ಒರಿಯ ಭಾಷೆಯ ಸಾಹಿತ್ಯ ತುಂಬ ಸಮೃದ್ಧವಾಗಿದೆ. ಅದು ಸಾಮಾನ್ಯ ಜನತೆಯ ಸಾಹಿತ್ಯ. ಈ ರಾಜ್ಯದಲ್ಲಿ ನೆಲೆನಿಂತ ಆಂಧ್ರರು, ಮರಾಠರು, ಬಂಗಾಳಿಗಳು, ಮುಸ್ಲಿಮರು, ಆದಿವಾಸಿಗಳು-ಎಲ್ಲರೂ ಇದಕ್ಕೆ ತಮ್ಮ ಕಾಣಿಕೆಗಳನ್ನರ್ಪಿಸಿದ್ದಾರೆ. ಜಗನ್ನಾಥ ದೇವರನ್ನು ವರ್ಣಿಸಿದ ಸಾಲಬೆಗ ಎನ್ನುವ ಮುಸ್ಲಿಂ ಕವಿ, ಮಧ್ಯಕಾಲೀನ ವೈಷ್ಣವ ಸಾಹಿತ್ಯವನ್ನು ಬೆಳೆಸಿದ ಚೈತನ್ಯ ಮಹರ್ಷಿಯ ಶಿಷ್ಯರಾದ ಬಂಗಾಳಿ ವೈಷ್ಣವರು ಜನತೆಯ ನಾಲಗೆಯಲ್ಲಿ ನಲಿದಾಡುವಂಥ ಸಂಗೀತ ರೂಪಕಗಳನ್ನು ರಚಿಸಿದ ಕುರುಡನಾದ ಖೊಂಡಕವಿ-ಇವರೆಲ್ಲ ಈ ಸಾಹಿತ್ಯಕ್ಕೆ ಅಪುರ್ವವಾದ ಕಾಣಿಕೆಯನ್ನು ಸಲ್ಲಿಸಿದ್ದಾರೆ. ರಾಧಾನಾಥ ರೇ, ಆನಂದಶಂಕರ ರೇ ಮುಂತಾದ ಪ್ರತಿಭಾವಂತ ಬಂಗಾಳಿ ಕವಿಗಳು ಒರಿಯದಲ್ಲಿ ಗ್ರಂಥಗಳನ್ನು ರಚಿಸಿದ್ದಾರೆ. ಶತಮಾನಗಳುರುಳಿದಂತೆ, ರಾಜವಂಶಗಳು ಬದಲಾದಾಗ ಧಾರ್ಮಿಕ ವಿಶ್ವಾಸಗಳು ಬದಲಾದಂತೆ, ಸಾಹಿತ್ಯ ಸ್ವರೂಪವೂ ಮಾರ್ಪಾಟಾದುದು ಕಂಡುಬರುತ್ತದೆ. ಮೊದಲು ಜೈನ್, ಆಮೇಲೆ ಬೌದ್ಧ, ತರುವಾಯ ಶೈವ ಮತ್ತು ಶಾಕ್ತಮತಗಳು ಪ್ರಭಾವಶಾಲಿಯಾಗಿದ್ದುವು. ಆಮೇಲೆ ಜನತೆಯ ಮೇಲೆ ತೀವ್ರ ಪರಿಣಾಮವನ್ನುಂಟುಮಾಡಿ ಅವರ ಮನಸ್ಸಿನಲ್ಲಿ ಬೇರೂರಿನಿಂತ ಧಾರ್ಮಿಕ ಸಂಪ್ರದಾಯವೆಂದರೆ ರಾಮಭಕ್ತಿ ಮತ್ತು ಕೃಷ್ಣಭಕ್ತಿ ಸಂಪ್ರದಾಯ. ಒರಿಯ ಸಾಹಿತ್ಯ ಇದರಿಂದ ತುಂಬ ಸಮೃದ್ಧವಾಗಿದೆ. ಒರಿಯದಲ್ಲಿ ಕಡಿಮೆಯೆಂದರೆ ಮೂವತ್ತು ರಾಮಾಯಣಗಳೂ ನಾಲ್ಕೈದು ಮಹಾಭಾರತಗಳೂ ಇವೆ. ಎಲ್ಲ ಪುರಾಣಗಳೂ ಇವೆ. ಮಧ್ಯಕಾಲದ ಅಲಂಕಾರಶಾಸ್ತ್ರಸಾಹಿತ್ಯವೂ ಸಾಕಷ್ಟು ಸಮೃದ್ದವಾಗಿದೆ. ಪುರಾಣಗ್ರಂಥಗಳು ತಮ್ಮ ಕಥಾಪ್ರೌಢಿಮೆಯಿಂದಲೂ ಅಲಂಕಾರಗ್ರಂಥಗಳು ತಮ್ಮ ಭಾಷೆ, ಭಾವ ಮತ್ತು ಶಬ್ದಾರ್ಥಸೌಂದರ್ಯದಿಂದಲೂ ಜನರ ಮನಸ್ಸನ್ನು ಸೂರೆಗೊಂಡಿವೆ. ಜನತೆಯ ಹೃದಯವನ್ನು ಆಕರ್ಷಿಸುವುದರಲ್ಲಿ ಪ್ರಾಚೀನ ಸಾಹಿತ್ಯದಷ್ಟು ಆಧುನಿಕ ಸಾಹಿತ್ಯ ಸಫಲವಾಗಿಲ್ಲ ಎಂದು ಹೇಳಬಹುದು. ಆದರೂ ಭಾಷೆ ಮತ್ತು ಕಲ್ಪನೆಗಳಲ್ಲಿ ಹೊಸ ಪ್ರಯೋಗಗಳನ್ನು ಮಾಡುತ್ತಿರುವ ಒರಿಯ ಸಾಹಿತ್ಯ ತನ್ನ ಆಧುನಿಕ ಬರೆವಣಿಗೆಗಳಲ್ಲಿ ಪರಿಪಕ್ವತೆಯನ್ನು ಹೊಂದಿದೆ. ಇದರ ಕೆಲವು ಅತ್ಯುತ್ತಮ ಗ್ರಂಥಗಳು ಭಾರತದ ಇತರ ಭಾಷೆಗಳಲ್ಲಿನ ಅತ್ಯುತ್ತಮ ಗ್ರಂಥಗಳ ಸಾಲಿನಲ್ಲಿ ನಿಲ್ಲಬಲ್ಲವಾಗಿವೆ.
ರಹಿಮತಪುರ(ಹಳ್ಳಿ)
ರಹಿಮತಪುರ(ಹಳ್ಳಿ) ಗ್ರಾಮವು ಕರ್ನಾಟಕ ರಾಜ್ಯದ ಬಾಗಲಕೋಟ ಜಿಲ್ಲೆಯ ಜಮಖಂಡಿ ತಾಲ್ಲೂಕಿನಲ್ಲಿದೆ
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ 16* 32' 10"x ಉತ್ತರ ಅಕ್ಷಾಂಶ ಮತ್ತು 75* 31' 19" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಹವಾಮಾನ
ಬೇಸಿಗೆಕಾಲ - ಚಳಿಗಾಲದಲ್ಲಿ ಹವಾಗುಣವು ಹಿತಕರವಾಗಿದ್ದು, ಸಾಧಾರಣ ಪ್ರಮಾಣದ ಮಳೆಯಾಗುತ್ತದೆ. ಬೇಸಿಗೆಯಲ್ಲಿ ಅತಿ ಹೆಚ್ಚು ಉಷ್ಣತೆ ಅಂದರೆ 42°C ವರೆಗೆ(ಎಪ್ರೀಲನಲ್ಲಿ), ಅತೀ ಕಡಿಮೆ ಅಂದರೆ 9°C ಸೆಲ್ಸಿಯಸವರೆಗೆ (ಡಿಸೆಂಬರನಲ್ಲಿ) ಉಷ್ಣತೆ ದಾಖಲಾಗಿದೆ.
ಆಹಾರ
ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ ಧರ್ಮದ ಜನರಿದ್ದಾರೆ.
ಭಾಷೆ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ ಹಾಗೂ ಮೊಹರಮ್ ಹಬ್ಬಗಳನ್ನು ಆಚರಿಸುತ್ತಾರೆ.
ಕೃಷಿ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು 75% ಜನರು ಕೆಲಸ ಮಾಡುತ್ತಾರೆ.
ನೀರಾವರಿ
ಗ್ರಾಮದಲ್ಲಿ ಬಹುಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ(ಈರುಳ್ಳಿ), ನಿಂಬೆಹಣ್ಣು, ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ, ದ್ರಾಕ್ಷಿ, ದಾಳಿಂಬೆ, ಗೋಧಿ ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ ಮತ್ತು ಕೋಗಿಲೆ ಇತ್ಯಾದಿ.
ಆರ್ಥಿಕತೆ
ಗ್ರಾಮದ ಆರ್ಥಿಕ ಪರಿಸ್ಥಿತಿ ಮಧ್ಯಮ ತರಗತಿಯಲ್ಲಿದೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ ಸುಮಾರು 75%. ಅದರಲ್ಲಿ 85% ಪುರುಷರು ಹಾಗೂ 68% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಬಾಗಲಕೋಟ ಲೋಕಸಭಾ ಮತ್ತು ಜಮಖಂಡಿ ವಿಧಾನಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ವರ್ಗ:ಬಾಗಲಕೋಟೆ ಜಿಲ್ಲೆ
ವಾಸ್ತುಶಾಸ್ತ್ರ
ವಾಸ್ತುಶಾಸ್ತ್ರ - ವಾಸ್ತು ವೇದ. ವಾಸ್ತುಶಾಸ್ತ್ರವು ಪ್ರಮುಖವಾದ ಹಿಂದೂ ನಿರ್ಮಾಣ ವಿಧಾನವಾಗಿರುತ್ತದೆ. ಇದನ್ನು ದೇವಸ್ಥಾನ ನಿರ್ಮಾಣದಲ್ಲಿ ಅತೀ ಮುಖ್ಯವಾದ ಅಂಶ ಎಂದು ಭಾವಿಸಲಾಗುತ್ತದೆ. ವಾಸ್ತುಶಾಸ್ತ್ರವನ್ನು ದೇವಾಲಯ ಮತ್ತು ಮನುಷ್ಯಾಲಯ ನಿರ್ಮಾಣಗಳಲ್ಲಿ ಬಹಳವಾಗಿ ಬಳಸಲಾಗುತ್ತದೆ. ಇನ್ನು ಯಾನ-ವಾಹನ, ಆಸನ ಇತ್ಯಾದಿಗಳ ನಿರ್ಮಾಣದಲ್ಲಿಯೂ ಬಳಸಲಾಗುತ್ತದೆ. ನಗರಗಳ ನಿರ್ಮಾಣಗಳ ಬಗ್ಗೂ ವಿಚಾರಗಳು ಲಭ್ಯವಿವೆ. ಇಲ್ಲಿ ನಿವೇಶನದ ಆಯ್ಕೆ, ಮನೆಯ ಉದ್ದಗಲ, ಎತ್ತರ ಮತ್ತು ವಿನ್ಯಾಸ, ನೋಡಬೇಕಾದ ತಿಥಿ-ವಾರ ಇತ್ಯಾದಿಗಳು. ಉಪಯೋಗಿಸಬೇಕಾದ ಮರಮುಟ್ಟುಗಳು-ಈ ಎಲ್ಲ ವಿಷಯಗಳು ಬರುತ್ತವೆ.
ಮೂಲಭೂತ ಪರಿಕಲ್ಪನೆ
ಪಾರಂಪರಿಕ ಆಗಮ ಕೇಂದ್ರಿತ ವಾಸ್ತುಶಾಸ್ತ್ರದಲ್ಲಿ ಬಹಳಷ್ಟು ಪರಿಕಲ್ಪನೆಗಳನ್ನು ಆಗಮ ತಂತ್ರಗಳಿಂದಲೇ ಪಡೆಯಲಾಗಿದೆ. ಇದರಲ್ಲಿ "ವಾಸ್ತುಸೂತ್ರೋಪನಿಷತ್" ಎನ್ನುವ ಗ್ರಂಥದಲ್ಲಿ ವಿವರಿಸಿದಂತಹ ವೈದಿಕ ಮೂಲವಾದ ಪರಿಕಲ್ಪನೆಗಳು ಮತ್ತು ಆಗಮಗಳಲ್ಲಿ ಸ್ವತಂತ್ರವಾಗಿರುವ ಪರಿಕಲ್ಪನೆಗಳು ಇವೆ. ಬಹಳ ಗೌಣವಾಗಿ ಯೋಗ ಶಾಸ್ತ್ರ ಮತ್ತಿತರ ದರ್ಶನ ಶಾಸ್ತ್ರ ಕೇಂದ್ರಿತ ಕಲ್ಪನೆಗಳು ಇವೆ. ಉದಾ: ಪಂಚ ಮಹಾಭೂತಗಳು-
ವಾಸ್ತು ಪುರುಷ ಮಂಡಲ
ವಾಸ್ತು ಪುರುಷ ಮಂಡಲ ಎನ್ನುವುದು ವಾಸ್ತುಶಾಸ್ತ್ರದಲ್ಲಿ ಅತ್ಯಗತ್ಯವಾದ ಭಾಗ. ಹಿಂದೂ ವಿಶ್ವವಿಜ್ಞಾನದ ಪ್ರಕಾರ ಭೂಮಿಯ ಮೇಲ್ಮೈ ಚೌಕ, ಭೂಮಿಯು ವಾಸ್ತು ಪುರುಷ ಮಂಡಲದ ನಾಲ್ಕು ಬದಿಗಳನ್ನು ದಿಗಂತವೆಂದೂ ಸೂರ್ಯಾಸ್ತ ಹಾಗೂ ಸೂರ್ಯೋದಯ ಹಾಗೂ ಉತ್ತರ ದಕ್ಶಿಣ ದಿಕ್ಕುಗಳೆನ್ನಲಾಗಿದೆ. ವಾಸ್ತು ಪುರುಷ ಮಂಡಲದ ನಂಬಿಕೆಯು ಈ ಪ್ರಕಾರವಾಗಿದೆ. ಒಮ್ಮೆ ಅಗೋಚರ ಶಕ್ತಿಯು ಸ್ವರ್ಗವನ್ನು ಭೂಮಿಯಿಂದ ತಡೆಗಟ್ಟಿದಾಗ ಬ್ರಹ್ಮ ಹಾಗೂ ಇತರೆ ದೇವರುಗಳು ಸೇರಿ ಅವನ್ನನ್ನು ಭೂಮಿಯ ಅಡಿಯಲ್ಲಿ ಬಂದಿಸಿ ಇಡುತ್ತಾರೆ. ಈ ಕಥೆಯ ಪ್ರಕಾರ ವಾಸ್ತು ಪುರುಷ ಮಂಡಲವು ರಚನೆಯಾಗಿದೆ. ವಾಸ್ತು ಪುರುಷ ಮಂಡಲದಲ್ಲಿ ೪೫ ದೇವರುಗಳು ಇವೆ, ಅವರಲ್ಲಿ ೩೨ ಅನ್ಯರು ಸೇರಿವೆ.
ಪ್ರಾಣ
ವಾಸ್ತುಶಾಸ್ತ್ರವು ವೈಶಿಷ್ಟ್ಯವು ಕಟ್ಟಡ ಹಾಗೂ ಸ್ಠಳದ ಮೂಲಕ ಶಕ್ತಿಯ ಹರಿವನ್ನು ನಿರ್ಧರಿಸುವುದಾಗಿದೆ. ಗುರುತ್ವಾಕರ್ಷಣಾ ಶಕ್ತಿಯ ಅಧಿಪತಿಯೇ "ವಾಸ್ತುಪುರುಷ".ಭೂಮಿ ಮೇಲೆ ನಿರ್ಮಿಸಿದ ಎಂಥದೇ ಕಟ್ಟಡದಲ್ಲಿ ವಾಸ್ತುಪುರುಷ ವಾಸಿಸುತ್ತಾನೆ ಮತ್ತು ನಿಯಮಗಳನುಸಾರ ಆ ಕಟ್ಟಡದೊಳಗೆ ಪ್ರವೇಶಿಸುವ ದುಷ್ಟ ಹಾಗೂ ಅನಿಷ್ಟಕಾರ ಶಕ್ತಿಗಳನ್ನು ಆತ ನಿಯಂತ್ರಿಸುತ್ತಾನೆ. ಇದಲ್ಲದೆ ಆದ್ಯ ಶಿಲಾಸ್ತಂಭ ವಿನ್ಯಾಸ ಸ್ಥಳವನ್ನು ಗೊತ್ತುಮಾಡುವಾಗ ತತ್ಕಾಲದಲ್ಲಿ ವಾಸ್ತುಪುರುಷನ ಸ್ಥಿತಿಯನ್ನು ಅರಿಯಬೇಕು. ಈ ವಾಸ್ತುವೇ ಚರವಾಸ್ತು. ಇದರ ವಿವರ ವಿದ್ಯಾಮಾಧವೀಯದಲ್ಲಿ ಹೀಗಿದೆ: ಮಾರ್ತಾಂಡಾರೂಢ ರಾಶೌ ವಿನಿಹಿತಚರಣಸ್ತನ್ಮದನ್ಯಸ್ತ ಮೂರ್ಧಾ ವಾಮೇ ಪಾಶ್ವೇ ಶಯಾನೋ ಭ್ರಮತಿ ಸ ಪರಿತಃ ಪುರುಷೋ ವಾಸ್ತು ರೂಪಃ! ಪಾದೇ ಯದ್ಯರ್ಥನಾಶಃ ಶಿರಸಿ ಚ ಮರಣಂ ತಸ್ಯ ಪೃಷ್ಠೇ ವಿಪತ್ತಿಃ ವಕ್ಷಸ್ಯೂರೌ ಚ ನಾಶಶ್ಯು ಭಫಲಮುದರೇ ಸ್ತಂಭಮಾದ್ಯಂ ವಿದಧ್ಯತ್ ||
ನಿರ್ಮಾಣದಲ್ಲಿ ಮಂಡಲದ ಪಾತ್ರ
ಮಂಡಲದಲ್ಲಿರುವ ದೇವರುಗಳು ನೆಲಸಿದ ಪ್ರಕಾರ ಕಟ್ಟಡ ನಿರ್ಮಾಣ ಕೈಗೊಳ್ಳಲಾಗುತ್ತದೆ. ಅದರ ಪ್ರಕಾರ ಕಟ್ಟಡದ ಕೊಣೆಗಳನ್ನು ಕಟ್ಟಲಾಗುತ್ತದೆ. ಕೆಳಗಿನವು ಕೆಲವು ಉದಾಹರಣೆ:
ನಿರ್ಮಾಣ ವಿಧಾನ
ಸ್ನಾನಾಗಾರಂ ದಿಶಿಪ್ರಾಚ್ಯಾಮಾಗ್ನೇಯ್ಯಾಂ ಚ ಮಹಾನಸಂ ಯಾಮ್ಯಾಯಾಂ ಶಯನಾಗಾರಂ ನೈಋತ್ಯಾಂ ವಸ್ತ್ರಮಂದಿರಂ | ವಾರುಣ್ಯಾಂ ಭೋಜನಗೃಹಂ ವಾಯವ್ಯಾಂ ಪಶುಮಂದಿರಂ ಭಂಡಾರವೇಶ್ಮೋತ್ತರಸ್ಯಾಮೈಶಾನ್ಯಾಂ ದೇವತಾಲಯಂ || ಮಾಘ ಫಾಲ್ಗುನ ವೈಶಾಖ ಮಾರ್ಗ ಶ್ರವಣ ಕಾರ್ತಿಕಾಃ | ಮಾಸಾಸ್ಸ್ಯುರ್ಗೃಗೃಹನಿರ್ಮಾಣೇ ಪುತ್ರಾರೋಗ್ಯಧನಪ್ರದಾಃ || ಎಂದು ನಾರದನ ಉಕ್ತಿ. ಮೇಷ-ವೃಷಭ ಮಾಸಗಳಲ್ಲಿ ಮನೆಯನ್ನು ಕಟ್ಟಿದರೆ ಶುಭಪ್ರದವೂ ಮಿಥುನ ಮಾಸದಲ್ಲಿ ಮರಣಭಯವೂ ಕರ್ಕಾಟಕ ಮಾಸದಲ್ಲಿ ಸೌಖವೂ ಸಿಂಹ ಮಾಸದಲ್ಲಿ ಭೃತ್ಯವೃದ್ಧಿಯೂ ಕನ್ಯಾಮಾಸದಲ್ಲಿ ರೋಗವೂ ತುಲಾಮಾಸದಲ್ಲಿ ಸೌಖ್ಯವೂ ವೃಶ್ಚಿಕಮಾಸದಲ್ಲಿ ಧನಧಾನ್ಯವೃದ್ಧಿಯೂ ಧನುರ್ಮಾಸದಲ್ಲಿ ತೊಂದರೆಯೂ ಮಕರಮಾಸದಲ್ಲಿ ಧನಪ್ರಾಪ್ತಿಯೂ ಕುಂಭಮಾಸದಲ್ಲಿ ಲಾಭವೂ ಮೀನಮಾಸದಲ್ಲಿ ಭಯಂಕರ ಸ್ವಪ್ನವೂ ಉಂಟಾಗುತ್ತವೆ.
ಪೊಸಡಿಗುಂಪೆ
ಪೊಸಡಿಗು೦ಪೆ ಕೇರಳದ ಕಾಸರಗೋಡು ಜಿಲ್ಲೆಯಲ್ಲಿ ಸಮುದ್ರ ಮಟ್ಟದಿಂದ ಅತೀ ಎತ್ತರ ವಿರುವ ಬೆಟ್ಟಗಳಲ್ಲಿ ಒಂದು. ಸುಮಾರು ೧೦೭೦ ಅಡಿಗಳಷ್ಟು ಎತ್ತರವಿರುವ ಈ ಬೆಟ್ಟ ಮಹಾಭಾರತದ ಪಾಂಡವರ ವನವಾಸದ ಅಡುಗುದಾನವಾಗಿತ್ತೆಂದು ಸ್ತಳೀಯರ ಹೇಳಿಕೆ.ಇಲ್ಲಿ ಕೆಲವು  ಗುಹೆಗಳಂತ  ರಚನೆಗಳು ಇವೆಯಾದರು ಅವು ಗುಹೆಗಳಲ್ಲ ಬದಲಾಗಿ ಬಾವಿಗಳು.ಅವು ತುಂಬಾ ಹಳೆಕಾಲದಾದುದರಿಂದ  ಗುಹೆಗಳು, ಬಾವಿಗಳು ಎಂಬುದನ್ನು ಗುರುತಿಸಲು ಕಷ್ಟ  ಸಾಧ್ಯವಾಗಿದೆ. ಸ್ತಳೀಯರು ಹೇಳುವ ಪ್ರಕಾರ ಈ ಬೆಟ್ಟದಲ್ಲಿ ಗುಹೆ ಆಕಾರದ  ಬಾವಿಗಳು ೫  ಇದ್ದು ಅವೆಲ್ಲ ಪರಸ್ಪರ ಸಂಪರ್ಕ ಹೊಂದಿವೆ.ಬೆಟ್ಟದ ತುದಿಯಲ್ಲಿರುವ ಬಾವಿಯು  ಸುಮಾರು ೧೫ದು ಅಡಿಗಳಸ್ತು ಅಳದಲ್ಲಿದೆ. ಈ ಬೆಟ್ಟವು ಬಹಳ ಎತ್ತರ ವಿದೆಯೆಂದು ಸಾಕ್ಷಿಕರಿಸಲೆಮ್ಬಂತೆ ಬೆಟ್ಟದ ತುದಿಯಿಂದ ವೀಕ್ಷಿಸಿದಾಗ ಸುತ್ತ ಮುತ್ತಲೆಲ್ಲ ಇತರ ಎಲ್ಲ ಬೆಟ್ಟಗಳು ಕುಬ್ಜವಾಗಿ ತೋರುತ್ತದೆ.ಆಕಾಶ ತಿಳಿಯಾಗಿದ್ದಾಗ ಪಷ್ಮಿಮದ ಸಮುದ್ರ ತೀರವನ್ನು ಉತ್ತರದ ಕೊಡಚಾದ್ರಿ ಮತ್ತು ಪಶ್ಚಿಮ ಗಟ್ಟಗಳನ್ನು ಕಾಣಬಹುದು.ಆದ್ದರಿಂದ ಉತ್ತಮ ವೀಕ್ಷಣೆ ಸ್ತಳವೂ ಆಗಿದೆ..ಬಾಯರು ಗ್ರಾಮದಲ್ಲಿ ಈ ಆಕರ್ಷಣೀಯ ಬೆಟ್ಟದ ಬುಡದಲ್ಲಿ ಅವಳ ನೆಲೆಸಿದ್ದಾಳೆ. ಈ ಬೆಟ್ಟಕ್ಕೆ ಮುಂಜಾನೆಯ ಸಮಯ ಸಮಂಜಸ. ಮದ್ಯಾನ್ಹ ವಾದಂತೆ ಎಲ್ಲ ಬಿಸಿಲಿನ ಬೇಗೆ ಸಹಿಸುವುದು ಕಷ್ಟಸಾದ್ಯ. ಬಾಯರು ಗ್ರಾಮದಲ್ಲಿ ಇನ್ನೂ ಕೆಲವು ಪ್ರೇಕ್ಷಣೀಯ ಸ್ತಳಗಲಿದ್ದು ಬಾಯರು ಪಂಚಲಿಂಗೇಶ್ವರ  ದೇವಾಲಯ ಬದಿಯಾರು ಬಂಡಿ ಆಗುವಂತಹ ಸ್ತಳಗಳನ್ನು ಗಮನಿಸ ಬೇಕಾದದ್ದು .ಈ ನಡುವೆ ಪೊಸಡಿಗು೦ಪೆ  ಗುಹೆಗಳು ಮತ್ತು ಪ್ರದೇಶ ಪರಿಸರ ಮಾಲಿನ್ಯ ಕಾರರಿಂದ ಕಸದತೊಟ್ಟಿಯಂತೆ ಆಗಿದೆ.ಇನ್ನಾದರೂ  ಸ್ವಚ್ಚ್ಹ ಪರಿಸರ ನಿರ್ಮಾಣ ಮಾಡುವತ್ತ ಗಮನ ಹರಿಸಬೇಕಾಗಿದೆ.
ವರ್ಗ:ಬೆಟ್ಟಗಳು
ತಕ್ಕಡಿ
ತಕ್ಕಡಿ ವಸ್ತುಗಳ ತೂಕವನ್ನು ಅಳತೆ ಮಾಡುವ ಒಂದು ಸಾಧನ.ಇದು ಅನಾದಿ ಕಾಲದಿಂದಲೂ ಬಳಕೆಯಲ್ಲಿರುವ ಸಧನವಾಗಿದೆ. ಇದರಲ್ಲಿ ಹಲವಾರು ಬಗೆಗಳಿವೆ.ಸರಳವಾದ ತಕ್ಕಡಿಯಲ್ಲಿ ಒಂದು ಲೋಹದ ಹಾಳೆಗೆ ಉದ್ದವಾದ ಕೋಲನ್ನು ಮದ್ಯಭಾಗದಲ್ಲಿ ಸಿಕ್ಕಿಸಿ ಅದರ ಒಂದು ತುದಿಯಲ್ಲಿ ತೂಕದ ಮಾಪಕವನ್ನು ಇಟ್ಟು ಇನ್ನೊಂದು ತುದಿಯಲ್ಲಿ ತೂಕ ಮಾಡಬೇಕಾದ ವಸ್ತುವನ್ನು ಇಡುತ್ತಾರೆ.ವಸ್ತುವಿನ ತೂಕಕ್ಕೆ ಅನುಗುಣವಾಗಿ ಮಾಪಕವನ್ನು ಬದಲಾಯಿಸಿ ತೂಕವನ್ನು ಕಂಡುಕೊಳ್ಳುತ್ತಾರೆ.
ತ್ರಾಸು, ಚಿಂತಾಲು ಪರ್ಯಾಯ ಪದಗಳು. ತಕ್ಕಡಿಯ ಬಳಕೆಯಿಂದ ತಿಳಿಯುವುದು ವಸ್ತುವಿನ ರಾಶಿಯಾದರೂ ರೂಢಿಯಲ್ಲಿ ಈ ಕ್ರಿಯೆಗೆ ತೂಕಮಾಡುವುದು (ವೇಯಿಂಗ್) ಎಂಬ ಹೆಸರಿದೆ. ದಿನಬಳಕೆಯ ಸಾಮಗ್ರಿ ಮತ್ತು ಸರಕುಗಳನ್ನು ತೂಕಮಾಡಲು ತಕ್ಕಡಿಗಳು ಇರುವಂತೆಯೇ ಕೈಗಾರಿಕೆ, ಪ್ರಯೋಗಶಾಲೆ, ರಾಸಾಯನಿಕ ವಿಶ್ಲೇಷಣೆ ಹಾಗೂ ಅಧ್ಯಯನಗಳಲ್ಲಿ ಉಪಯುಕ್ತವಾಗುವಂಥ ವಿಶೇಷ ರೀತಿಯಲ್ಲಿ ನಿರ್ಮಿಸಲಾದ ತಕ್ಕಡಿಗಳು ಇವೆ. ಉದಾಹರಣೆಗೆ ರಾಸಾಯನಿಕ ತಕ್ಕಡಿ, ಕಡಿಮೆ ತೂಕದ ಸರಕು ಸಾಮಗ್ರಿಗಳನ್ನು ತೂಕ ಮಾಡುವುದಕ್ಕೆ ದೂಲಮಾದರಿಯ (ಬೀಮ್ ಟೈಪ್) ಸಾಮಾನ್ಯ ತಕ್ಕಡಿಗಳನ್ನೂ ಹೆಚ್ಚು ಪರಿಮಾಣದ ಸರಕು ಸಾಮಗ್ರಿಗಳನ್ನು ತೂಕಮಾಡಲು ಹೆಚ್ಚು ದೃಢವಾದ ತೂಕಯಂತ್ರಗಳನ್ನೂ (ವೇಯಿಂಗ್ ಮಶೀನ್ಸ್) ಬಳಸುತ್ತಾರೆ. ಇಂಥ ತೂಕಯಂತ್ರಗಳನ್ನು ರೇಲ್ವೆ ನಿಲ್ದಾಣ, ಬಸ್‍ನಿಲ್ದಾಣ, ನಿಯಂತ್ರಿತ ಮಾರುಕಟ್ಟೆ, ಉಗ್ರಾಣ ಸ್ಥಳ, ಹಡಗು ಹಾಗೂ ಬಂದರು ಕಟ್ಟೆ, ಕಾರ್ಖಾನೆಗಳು-ಮುಂತಾದ ಸ್ಥಳಗಳಲ್ಲಿ ಕಾಣಬಹುದು.
ಸಾಮಾನ್ಯ ತಕ್ಕಡಿ
ಒಂದು ಕೋಲಿನ ಎರಡು ತುದಿಗಳಲ್ಲೂ ಒಂದೊಂದು ತಟ್ಟೆಯನ್ನು ಅಥವಾ ಬಟ್ಟಲುಗಳನ್ನು ದಾರಗಳಿಂದ ಇಲ್ಲವೇ ಸರಪಳಿಗಳಿಂದ ನೇತುಹಾಕಿರುವಂಥ ಸರಳ ತಕ್ಕಡಿಯ ಸುಧಾರಿತ ರೂಪವಿದು. ಇದರಲ್ಲಿ ದೃಢ ಹಾಗೂ ಹಗುರವಾದ ಒಂದು ದೂಲ (ಬೀಮ್) ಉಂಟು. ದೂಲದ ನಡುವೆ ಅದರ ಕೆಳಭಾಗದಲ್ಲೂ ಅದರ ತುದಿಗಳ ಬಳಿ, ಅದರ ನಡುಭಾಗದಿಂದ ಸಮದೂರದಲ್ಲೂ ಅಗೇಟಿನಿಂದ ಮಾಡಿದಂಥ ಚೂರಿಅಲಗುಗಳು (ನೈಫ್ ಎಜ್ಜಸ್) ಇವೆ. ದೂಲದ ನಡುವೆ ಇರುವ ಚೂರಿಅಲಗು ತಕ್ಕಡಿಯ ಮುಖ್ಯ ಆಧಾರ ಸ್ತಂಭದ ಮೇಲ್ತುದಿಗೆ ಹೊಂದಿಕೊಂಡಿರುವುದು. ಚೂರಿಅಲಗಿನ ಮೇಲೆ ದೂಲ ಎಡಕ್ಕೂ ಬಲಕ್ಕೂ ಸಲೀಸಾಗಿ ಊಧ್ರ್ವ ತಳದಲ್ಲಿ ಹೊರಳಬಲ್ಲುದು. ದೂಲದ ಆಚೀಚೆ ಇರುವ ಚೂರಿಅಲಗುಗಳ ಕೆಳಭಾಗದಲ್ಲಿ ಒಂದೊಂದು ರಿಕಾಪು (ಸ್ಟಿರಪ್) ಉಂಟು. ರಿಕಾಪುಗಳ ಕೆಳಗೆ ಒಂದೇ ಆಕಾರ ಮತ್ತು ಗಾತ್ರದ ಎರಡು ತಟ್ಟೆಗಳನ್ನು (ಪ್ಯಾನ್ಸ್) ತೂಗಹಾಕಿದೆ. ಒಂದು ತಟ್ಟೆಯಲ್ಲಿ ವಸ್ತುವನ್ನೂ ಇನ್ನೊಂದರಲ್ಲಿ ಬಟ್ಟುಗಳನ್ನೂ (ವೇಟ್ಸ್) ಇಡಬಹುದು. ಉತ್ತಮ ಹಾಗೂ ನಾಜೂಕಿನ ತಕ್ಕಡಿಗಳಲ್ಲಿ ಹೆಚ್ಚು ಸಂಖ್ಯೆಯ ಚೂರಿಅಲಗುಗಳನ್ನು ವಿಶಿಷ್ಟ ಉದ್ದೇಶಗಳಿಗಾಗಿ ಬಳಸುವುದುಂಟು. ದೂಲದ ನಡುಭಾಗಕ್ಕೆ ಉದ್ದದ ಒಂದು ತೋರುಮುಳ್ಳನ್ನು (ಪಾಯಿಂಟರ್) ಅಳವಡಿಸಿರುತ್ತದೆ. ಇದು ಆಧಾರಸ್ತಂಭದ ಮುಂಭಾಗದಲ್ಲಿರುವುದು. ಇದರ ತುದಿಭಾಗ ಒಂದು ಮಾನಕದ (ಸ್ಕೇಲ್) ಮೇಲೆ ಹಾದು ಹೋಗುವಂತಿದೆ. ದೂಲದ ಬಲಭಾಗ ಕೆಳಗೆ ಬಂದಾಗ ತೋರುಮುಳ್ಳಿನ ತುದಿಮಾನಕದ ಎಡಭಾಗಕ್ಕೂ ದೂಲದ ಎಡಭಾಗ ಕೆಳಗೆ ಬಂದಾಗ ತೋರುಮುಳ್ಳಿನ ತುದಿ ಅಳತೆಪಟ್ಟಿಯ ಬಲಭಾಗಕ್ಕೂ ಚಲಿಸುತ್ತದೆ. ದೂಲ, ಆಧಾರಸ್ತಂಭ, ರಿಕಾಪುಗಳಲ್ಲಿರುವ ತಟ್ಟೆಗಳು, ತೋರುಮುಳ್ಳು ಹಾಗೂ ಮಾನಕ-ಇವೆಲ್ಲವನ್ನೂ ಒಂದು ಮರದ ಆಧಾರಹಲಗೆಯ (ಬೇಸ್‍ಬೋರ್ಡ್) ಮೇಲೆ ಅಳವಡಿಸಲಾಗಿರುತ್ತದೆ. ಕೆಲವು ತಕ್ಕಡಿಗಳಲ್ಲಿ ದೂಲದ ಆಂದೋಳನಗಳನ್ನು (ಆಸಿಲೇಷನ್ಸ್) ಗಮನಿಸಲು ಅದರ ತೋರುಮುಳ್ಳನ್ನು ಅಳತೆಗೆರೆಗಳಿರುವ ಕನ್ನಡಿಯ ಮುಂದೆ ಚಲಿಸುವಂತೆ ಮಾಡಿರುವುದುಂಟು. ಸಮಗ್ರ ವ್ಯವಸ್ಥೆಯನ್ನು ಒಂದು ಗಾಜಿನ ಪೆಟ್ಟಿಗೆಯಲ್ಲಿ ಮಡಗುವುದು ವಾಡಿಕೆ, ಪೆಟ್ಟಿಗೆಯ ಮುಂಭಾಗದ ಗಾಜಿನ ಬಾಗಿಲನ್ನು ಮೇಲಕ್ಕೆ ಸರಿಯುವಂತೆ ಮಾಡಬಹುದು.
ಇದಕ್ಕೆ ವಿಶ್ಲೇಷಣ (ಅನಲಿಟಿಕಲ್) ತಕ್ಕಡಿ ಎಂದು ಹೆಸರು. ಈ ಬಗೆಯ ತಕ್ಕಡಿಗಳಲ್ಲಿ ಸರಳವಾದ್ದು ಕಾಣಿ (ರೈಡರ್) ತಕ್ಕಡಿ. 5 ಅಥವಾ 10 ಮಿಲಿ ಗ್ರಾಮ್‍ವರೆಗಿನ ಬಟ್ಟುಗಳನ್ನು ಇಲ್ಲಿ ಬಳಸಲಾಗುತ್ತದೆ. ಅಗತ್ಯವಾದ ಇನ್ನಿತರ ತೂಕಗಳನ್ನು ಕಾಣಿಯ ಸಹಾಯದಿಂದ ಹೊಂದಿಸಲಾಗುವುದು. ಇದನ್ನು ಮಾಡಲು ತಕ್ಕಡಿಯ ದೂಲದ ಪಾಶ್ರ್ವದ ಮೇಲೆ ಗುರುತು ಗೆರೆಗಳನ್ನು ಮಾಡಿ, ಒಂದೊಂದು ಗುರುತುಗೆರೆಯೂ ಒಂದು ನಿರ್ದಿಷ್ಟ ತೂಕವನ್ನು ಸೂಚಿಸುವಂತೆ ಮಾಡಿದೆ. ಸಾಧಾರಣವಾಗಿ ಎರಡು ಗುರುತುಗೆರೆಗಳ ನಡುವಿನ ಅಂತರ 0.1 ಮಿಲಿಗ್ರಾಮಿಗೆ ಸಮ. ಕಾಣಿಯನ್ನು ಸಾಮಾನ್ಯವಾಗಿ ಅಲ್ಯೂಮಿನಿಯಮ್‍ನಿಂದ ತಯಾರಿಸಲಾಗಿದ್ದು ಅದು ದೂಲದ ಯಾವ ಭಾಗಕ್ಕೆ ಬೇಕಾದರೂ ಸಲೀಸಾಗಿ ಜಾರಬಲ್ಲುದು.
ತೂಗುವ ವಿಧಾನ
ವಸ್ತುಗಳನ್ನು ತಕ್ಕಡಿಯಲ್ಲಿಟ್ಟು ತೂಗುವಾಗ ಸಾಮಾನ್ಯವಾಗಿ ನೇರವಿಧಾನವನ್ನೇ ಅನುಸರಿಸಲಾಗುತ್ತದೆ. ವಸ್ತುವನ್ನು ಒಂದು ತಟ್ಟೆಯಲ್ಲೂ ದಂಡ ಸಮತೋಲಸ್ಥಿತಿಗೆ ಬರಲು ಬೇಕಾಗುವಷ್ಟು ಸರಿಸುಮಾರಾದ ಬಟ್ಟುಗಳನ್ನು ಇನ್ನೊಂದರಲ್ಲೂ ಇಡಲಾಗುತ್ತದೆ. ತಟ್ಟೆಗಳು ಖಾಲಿಯಿದ್ದಾಗ ಲಭಿಸುವ ಓದಿಕೆ (ರೀಡಿಂಗ್) ಮತ್ತು ತಟ್ಟೆಯಲ್ಲಿ ವಸ್ತುವಿದ್ದಾಗ ಲಭಿಸುವ ಓದಿಕೆ— ಇವುಗಳ ನಡುವಿನ ವ್ಯತ್ಯಾಸ ವಸ್ತುವಿನ ತೂಕಕ್ಕೆ ಸಮ. ಇಲ್ಲಿ ಓದಿಕೆಯನ್ನು ಪಡೆಯುವುದೆಂದರೆ ಮಾನಕದ ಹಿನ್ನೆಲೆಯಲ್ಲಿ ತೋರುಮುಳ್ಳಿನ ತುದಿ ಯಾವ ಸ್ಥಾನದಲ್ಲಿ ನಿಲ್ಲುತ್ತದೆ ಎಂಬುದನ್ನು ಗುರುತು ಹಾಕಿಕೊಳ್ಳುವ ವಿಧಿ. ಪ್ರತಿಯೊಂದು ಸಂದರ್ಭದಲ್ಲಿಯೂ ತುದಿಯ ಸ್ಥಾನಪಲ್ಲಟಗಳಲ್ಲಿ ಆಗುವ ಬದಲಾವಣೆಗಳನ್ನು ಗುರುತು ಮಾಡಿಕೊಂಡು ವಸ್ತುವಿನ ತೂಕವನ್ನು ಕಂಡುಹಿಡಿಯಬಹುದು. ಇದೇ ನೇರವಿಧಾನ (ಡೈರೆಕ್ಟ್ ಮೆಥಡ್). ಇದನ್ನು ಅನುಸರಿಸಬೇಕಾದರೆ ತಕ್ಕಡಿಯ ದೂಲದ ಬಾಹುಗಳ ಎಡ ಮತ್ತು ಬಲಭಾಗದ ಉದ್ದ ಒಂದೇ ಆಗಿರಬೇಕು. ನವೀನ ಬಗೆಯ ವಿಶ್ಲೇಷಣ ತಕ್ಕಡಿಗಳಲ್ಲಿ ಈ ನೇರವಿಧಾನವನ್ನು ಅನುಸರಿಸಲಾಗುವುದು. ಅಸಮ ಉದ್ದದ ಬಾಹುಗಳಿರುವ ತಕ್ಕಡಿಗಳಿಂದ ವಸ್ತುವಿನ ತೂಕವನ್ನು ನಿಖರವಾಗಿ ಕಂಡುಹಿಡಿಯಲು ಬದಲಿ ವಿಧಾನ (ಸಬ್ಸ್‍ಟಿಟ್ಯೂಷನ್ ಮೆಥಡ್) ಬಹಳ ಉಪಯುಕ್ತ. ಒಂದು ತಟ್ಟೆಯಲ್ಲಿ ವಸ್ತುವನ್ನೂ ಇನ್ನೊಂದರಲ್ಲಿ ಬಟ್ಟುಗಳನ್ನೂ ಹಾಕಿ ದೂಲವನ್ನು ಸಮತೋಲಸ್ಥಿತಿಗೆ ಮೊದಲು ತರಬೇಕು. ಆನಂತರ ವಸ್ತುವನ್ನು ಹೊರತೆಗೆದು ಅದರ ಬದಲಿಗೆ ಅದರ ತೂಕದಷ್ಟು ಬಟ್ಟುಗಳನ್ನಿಟ್ಟು ಮತ್ತೆ ದೂಲ ಸಮತೋಲ ಸ್ಥಿತಿಗೆ ಬರುವಂತೆ ಮಾಡಬೇಕು. ಬಾಹುಗಳ ಉದ್ದದಲ್ಲಿ ವ್ಯತ್ಯಾಸವಾಗಕೂಡದು. ಅಸಮತೆಯ ನ್ಯೂನತೆ ತೂಗುವ ಎರಡು ಸನ್ನಿವೇಶಗಳಲ್ಲಿಯೂ ಒಂದೇ ಆಗುವುದರಿಂದ ಅದು ವರ್ಜಿತವಾಗುತ್ತದೆ. ವಸ್ತುಗಳ ತೂಕಗಳನ್ನು ಇನ್ನೂ ಹೆಚ್ಚು ನಿಖರವಾಗಿ ಈ ತಕ್ಕಡಿಯ ಸಹಾಯದಿಂದ ಕಂಡುಹಿಡಿಯಬೇಕಾದರೆ ಅದನ್ನು ಎರಡು ಅಥವಾ ಹೆಚ್ಚು ಸಲ ತೂಗಬೇಕಾಗುತ್ತದೆ. ವಸ್ತುವನ್ನೂ ಬಟ್ಟುಗಳನ್ನು ಅದಲುಬದಲು ಮಾಡಿ ದೂಲವನ್ನು ಸಮತೋಲ ಸ್ಥಿತಿಗೆ ತರಬೇಕು. ಎರಡು ಸಲ ಬಳಸಿದ ಬಟ್ಟುಗಳ ಸರಾಸರಿ ತೂಕವೇ ವಸ್ತುವಿನ ತೂಕಕ್ಕೆ ಸಮ. ಈ ವಿಧಾನಕ್ಕೆ ಸ್ಥಳಪಲ್ಲಟನ ವಿಧಾನ (ಟ್ರಾನ್ಸ್ ಪೊಸಿಷನ್ ಮೆಥಡ್) ಎಂದು ಹೆಸರು. ಬದಲಿ ವಿಧಾನಕ್ಕಿಂತ ಹೆಚ್ಚು ನಿಖರವಾದ ವಿಧಾನವಿದು. ಒಂದು ಪಕ್ಷ ಬಾಹುನಿಷ್ಪತ್ತಿ (ಆರ್ಮ್‍ರೇಷ್ಯೊ) ಒಂದೇ ಎಡೆಗೆ ಸರಿದಿದ್ದರೂ ವಸ್ತು ಮತ್ತು ಬಟ್ಟುಗಳನ್ನು ಅದಲುಬದಲು ಮಾಡುವುದರಿಂದ ಉಂಟಾಗುವ ನ್ಯೂನತೆ ವಜ್ರ್ಯವಾಗುತ್ತದೆ. ವಸ್ತುಗಳನ್ನು ಹಾಗೂ ಬಟ್ಟುಗಳನ್ನು ಅನೇಕ ಸಲ ಅದಲುಬದಲು ಮಾಡಿ ವಸ್ತುವಿನ ತೂಕವನ್ನು ನಿಖರವಾಗಿ ಗೊತ್ತು ಮಾಡಿಕೊಳ್ಳುವುದು ಸಾಧ್ಯ.
ಯಾವುದೇ ಬಲ ದೂಲದ ಮೇಲೆ ತಟ್ಟೆಯ ಮೇಲೆ ವರ್ತಿಸಿದರೂ ತಕ್ಕಡಿ ಪ್ರತಿಕ್ರಿಯೆ ತೋರುತ್ತದೆ. ಆದ್ದರಿಂದ ತೂಗುವ ವೇಳೆಯಲ್ಲಿ ವಾಯು, ಉಷ್ಣ, ತೇವಾಂಶದಲ್ಲಿ ವ್ಯತ್ಯಾಸ, ಕಾಂತ ಮತ್ತು ವಿದ್ಯುತ್ ಪ್ರಭಾವ, ಕಂಪನ, ವಾಯುವಿನ ಪ್ಲವನತೆ, ಮತ್ತು ತಟ್ಟೆಗಳ ಆಂದೋಲನ ಮುಂತಾದವುಗಳ ಪರಿಣಾಮ ಆದಷ್ಟು ಕಡಿಮೆ ಇರಬೇಕು. ನಿಖರವಾದ ಫಲಿತಾಂಶಗಳನ್ನು ಪಡೆಯಲು ತಕ್ಕಡಿಯನ್ನು ಶಿಷ್ಟ ವಾತಾವರಣ ಸ್ಥಿತಿ ಕೊಠಡಿಯಲ್ಲಿಡುವುದು ಅವಶ್ಯಕ. ಉಕ್ಕಿನ ದೆಸೆಯಿಂದ ಮತ್ತು ವಿದ್ಯುದ್ವಾಹಕಗಳಿಂದ ಅಸಮಕಾಂತ ಕ್ಷೇತ್ರ ಉಂಟಾಗುವುದು ಸಾಧ್ಯ. ತಕ್ಕಡಿಯ ಭಾಗಗಳನ್ನು ಕಾಂತೀಯ ವಸ್ತುಗಳಿಂದ ನಿರ್ಮಿಸಿದ್ದರೆ, ಅಸಮ ಕಾಂತಕ್ಷೇತ್ರ ವಿಶ್ರಾಂತಿ ಬಿಂದುವಿನ ಮೇಲೆ ಪರಿಣಾಮ ಬೀರುತ್ತದೆ. ತಕ್ಕಡಿ ಇರುವ ಆವರಣದಲ್ಲಿ ಭೂಕಾಂತಕ್ಷೇತ್ರ ಸಮವಾಗಿರುತ್ತದೆಂದು ಭಾವಿಸಿಕೊಂಡರೂ ಯಾವಾಗಲೂ ಶಿಷ್ಟವಾಗಿರುತ್ತದೆ ಎಂದು ಹೇಳಲಾಗುವುದಿಲ್ಲ. ವಾಯುವಿನ ಪ್ಲವನಶೀಲತೆ ತಕ್ಕಡಿಯ ಮೇಲೆ ನೇರ ಪರಿಣಾಮವನ್ನು ಉಂಟುಮಾಡುವುದರಿಂದ ಈ ಬಲ ವರ್ತಿಸದಂತೆ ನೋಡಿಕೊಳ್ಳಬೇಕಾದುದು ಅಗತ್ಯ.
ತೂಕದ ಬಟ್ಟುಗಳು
ಇವನ್ನು ಶಿಷ್ಟ ಬಟ್ಟುಗಳು (ಸ್ಟ್ಯಾಂಡರ್ಡ್ ವೇಟ್ಸ್) ಎಂದೂ ಕರೆಯುವುದಿದೆ. ಕರಾರುವಾಕ್ಕಾದ ಉಲ್ಲೇಖಗಳುಳ್ಳ ಬಟ್ಟುಗಳ ತಯಾರಿಕೆಗೆ, ಅಂತರರಾಷ್ಟ್ರೀಯ ತೂಕ ಮತ್ತು ಅಳತೆ ಸಂಸ್ಥೆ ಉಪಯೋಗಿಸಿರುವ 90% ಭಾಗ ಪ್ಲಾಟಿನಮ್ ಮತ್ತು 10% ಭಾಗ ಇಂಡಿಯಮ್‍ನ ಮಿಶ್ರಲೋಹವೇ ಇಂದಿಗೂ ಉತ್ಕøಷ್ಟವಾದುದೆಂದು ಪರಿಗಣಿಸಲಾಗಿದೆ. ಇದೇ ಮಿಶ್ರಲೋಹದಿಂದ ಅಂತರರಾಷ್ಟ್ರೀಯ ಕಿಲೊಗ್ರಾಮ್ ಮತ್ತು ಇತರ ರಾಷ್ಟ್ರೀಯ ಮೂಲರೂಪ ಕಿಲೊಗ್ರಾಮುಗಳನ್ನು ಮಾಡಿದ್ದಾರೆ. ಈ ಬಟ್ಟುಗಳನ್ನು ಹಲವಾರು ವರ್ಷಗಳ ಅನಂತರ ಮರುಪರೀಕ್ಷೆಗೆ ಒಳಪಡಿಸಿದಾಗ ಅವುಗಳ ತೂಕದಲ್ಲಿ ಗಣನೀಯ ಪ್ರಮಾಣದಲ್ಲಿ ವ್ಯತ್ಯಾಸವಾಗದಿರುವುದು ಕಂಡುಬಂದಿತು.
ಚೂರಿ ಅಲಗುಗಳು ಮತ್ತು ತಿರುಗಣಿಗಳು
ದಂಡೆ ಆಂದೋಲಿಸುವಾಗ ಅದು ಬಲು ಕಡಿಮೆ ಪರಿಮಾಣದ ಕೋನದ ಮೂಲಕ ತಿರುಗುವುದರಿಂದ ಸಣ್ಣ ದಂಡಗಳನ್ನು (ಷ್ಯಾಫ್ಟ್ಸ್) ಉಪಯೋಗಿಸಿ ಘರ್ಷಣೆಯನ್ನು ಕಡಿಮೆ ಮಾಡಬಹುದು. ಈ ಹಿಡಿಕೆಯೇ ತ್ರಿಕೋನಾಕಾರದ ಚೂರಿ ಅಲಗು. ಧಾರಕದಿಂದ ಚೂರಿ ಅಲಗು ಹೊರಗೆ ಹೋಗದಂತೆ ಮಾಡಲು ತಿರುಗಣಿಯಲ್ಲಿ ಹೊರ ಅಂಚು ಉಂಟು. ಸಮತಲ ತಿರುಗಣಿಯನ್ನು ಉಪಯೋಗಿಸಿದರೆ ತೂಕಗಳನ್ನು ತಟ್ಟೆಗೆ ಹಾಕುವಾಗ ಮತ್ತು ತೆಗೆಯುವಾಗ ತುಲಾತಕ್ಕಡಿ ವಿಶ್ರಾಂತಿ ಸ್ಥಿತಿಯಲ್ಲಿರಬೇಕು. ತಿರುಗಣಿ ಗೂಟ (ಪಿವೊಟ್), ತಿರುಗಣಿ ಮತ್ತು ಚೂರಿಅಲಗುಗಳನ್ನು ಮಾಡುವ ವಸ್ತು ದೃಢ ಹಾಗೂ ಬಾಳಿಕೆ ಬರುವಂಥದ್ದಾಗಿರಬೇಕು. ಈ ಎಲ್ಲ ಗುಣಗಳೂ ಅಗೇಟಿಗೆ ಇವೆ. ಆದರೆ ಇದು ತೇವಾಂಶಗ್ರಾಹಿ. ಸಾಪೇಕ್ಷ ತೇವಾಂಶ ಮತ್ತು ಉಷ್ಣತೆ ವ್ಯತ್ಯಾಸವಾದಾಗ ಅಗೇಟಿನ ರೂಪ ಮತ್ತು ಗಾತ್ರಗಳಲ್ಲಿ ವ್ಯತ್ಯಾಸ ಉಂಟಾಗುತ್ತದೆ. ಕಾರ್ವಿನ್ ಎಂಬಾತ ತೇವಾಂಶಗ್ರಾಹಿಯಲ್ಲದ ಅಕಾಂತೀಯ ಅಗೇಟಿಗಿಂತ ದೃಢವಾದ—ಬೋರಾನ್ ಕಾರ್ಬೈಡ್ ಎಂಬ ಉತ್ತಮ ವಸ್ತುವನ್ನು ಶಿಫಾರಸು ಮಾಡಿದ್ದಾನೆ.
ತಕ್ಕಡಿಯ ದಂಡ ಆಂದೋಲಿಸಿದಾಗ ಘರ್ಷಣೆಯಿಂದ ಪಾರ (ಆ್ಯಂಪ್ಲಿಟ್ಯೂಡ್) ಕಡಿಮೆಯಾಗುತ್ತ ಹೋಗುತ್ತದೆ. ಪಾರ ಕಡಿಮೆಯಾಗುವ ಪರಿಮಾಣ ಆಂದೋಲನ ವೇಗಕ್ಕೆ ಸರಳ ಪ್ರಮಾಣದಲ್ಲಿದೆ. ಬೇರೆ ಬೇರೆ ಪಾರಗಳಿಗೂ ಆಂದೋಲನಾವಧಿ ನಿಯತವಾದ್ದರಿಂದ ಪಾರದಲ್ಲಾಗುವ ವ್ಯತ್ಯಾಸ ಓಲಾಡುವ ಉದ್ದಕ್ಕೆ ಸರಳ ಪ್ರಮಾಣದಲ್ಲಿರುವುದು. ಒಂದೇ ದಿಕ್ಕಿನಲ್ಲಿ ಅನುಕ್ರಮ ಓಲಾಡುವ ಉದ್ದಗಳ ಪ್ರಮಾಣಕ್ಕೆ ಮಂದಕಾರಿ ಸ್ಥಿಕಾಂಕ (ಡ್ಯಾಂಪಿಂಗ್ ಕಾನ್‍ಸ್ಟೆಂಟ್) ಎಂದು ಹೆಸರು. ಈ ಸ್ಥಿರಾಂಕದ ಲಘುಗಣಕವನ್ನು ಲಘುಗಣಕ ಕುಗ್ಗುವಿಕೆ ಎನ್ನುವರು. ಸರಾಸರಿ ವಿಶ್ರಾಂತಿಬಿಂದುವನ್ನು ಲೆಕ್ಕಹಾಕಲು ಇದನ್ನು ಬಳಸಲಾಗುವುದು. ಇಂಥದೇ ಕುಗ್ಗುವಿಕೆಯನ್ನು ದ್ರವಗಳಲ್ಲಿ, ಅನಿಲಗಳಲ್ಲಿ ಕಾಂತ ಮತ್ತು ವಿದ್ಯುತ್ ಕ್ಷೇತ್ರಗಳಲ್ಲಿ ಕಾಣಬಹುದು.
ವಿಶ್ರಾಂತೀಕರಣ
ರಿಕಾಪು ಚೂರಿ ಅಲಗಿನ ಮೇಲೆ ಯಾವುದಾದರೂ ನೇರದಲ್ಲಿ ಸ್ಥಳಾಂತರಿಸಲ್ಪಟ್ಟರೆ ಬಾಹುವಿನ ಉದ್ದ ಮತ್ತು ಸೂಕ್ಷ್ಮತೆಗಳಲ್ಲಿ ವ್ಯತ್ಯಾಸ ಉಂಟಾಗುತ್ತದೆ. ಚೂರಿಅಲಗು ಮತ್ತು ತಿರುಗಣಿಗಳನ್ನು ಹಿಂದಿನ ಸ್ಥಾನಕ್ಕೆ ಪ್ರತಿಸಲವೂ ತರುವುದು ವಿಶ್ರಾಂತೀಕರಣದ ಮೂಲ ಉದ್ದೇಶ. ಅತಿಸೂಕ್ಷ್ಮಯಂತ್ರಗಳಲ್ಲಿ ತಟ್ಟೆಗಳು, ರಿಕಾಪು, ಮತ್ತು ದೂಲ ಇವುಗಳಿಗೆ ಆಧಾರಗಳುಂಟು. ವಿಶ್ರಾಂತಿ ಸ್ಥಿತಿಯಲ್ಲಿ ಮೂರು ತಿರುಗಾಣಿಗಳು ಚೂರಿ ಅಲಗಿನಿಂದ ಬೇರೆ ಮಾಡಲ್ಪಟ್ಟಿರುತ್ತವೆ. ತಕ್ಕಡಿಯನ್ನು ವಿಶ್ರಾಂತೀಕರಿಸುವಾಗ ದೂಲ ಊಧ್ರ್ವತಳದಲ್ಲಿ ಕೆಳಗಿಳಿಯುತ್ತದೆ. ವಿಶ್ರಾಂತೀಕರಿಸುವಾಗ ಮತ್ತು ಕಾರ್ಯೋನ್ಮುಖ ಮಾಡುವಾಗ ದೂಲವೂ ರಿಕಾಪೂ ಮೇಲಕ್ಕೆ ಏಳುತ್ತವೆ. ದಂಡ ಮಧ್ಯದ ತಿರುಗಣಿಯ ಮೇಲೆಯೂ ರಿಕಾಪು ಚೂರಿಅಲಗುಗಳ ಮೇಲೆಯೂ ಕುಳಿತುಕೊಳ್ಳುತ್ತವೆ. ಹಲವು ಸಲ ರಿಕಾಪುಗಳನ್ನು ಮೂರು ಸಂದುಗಳಲ್ಲಿ ಎತ್ತಲಾಗುವುದರಿಂದ ತಿರುಗಣಿ ತಳ ತಿರುಚುವುದಿಲ್ಲ ಪ್ರತಿ ಬಿಲವೂ ರಿಕಾಪು ಒಂದೇ ಜಾಗದಲ್ಲಿರುವಂತೆ ಮಾಡಬಹುದು. ದಂಡ ವಿಶ್ರಾಂತ ಸ್ಥಿತಿಯಲ್ಲಿದ್ದಾಗ ನಾಲ್ಕು ಬಿಂದುಗಳಲ್ಲಿ ಆಧಾರವನ್ನು ಸ್ಪರ್ಶಿಸಿರುತ್ತದೆ: ಕೊನೆಗಳಲ್ಲಿರುವ ಚೂರಿಅಲಗುಗಳ ಪಕ್ಕಗಳಲ್ಲಿ ಒಂದೊಂದು ಮತ್ತು ಮಧ್ಯೆ ಚೂರಿ ಅಲಗಿನ ಎರಡು ಕೊನೆಗಳಲ್ಲಿ ಎರಡು. ವಿಶ್ರಾಂತ ಸ್ಥಿತಿಯಲ್ಲಿ ತೋರು ಮುಳ್ಳು, ಸಣ್ಣ ತಂತಿಯೊಂದನ್ನು ಸ್ಪರ್ಶಿಸಿ ದೂಲದ ಅಂದೋಲನವನ್ನು ಕಡಿಮೆ ಮಾಡುತ್ತದೆ. ಲೋಹ-ಲೋಹ ಸ್ಪರ್ಶವಿದ್ದಾಗ ಒಂದಕ್ಕೊಂದು ಅಂಟುವ ಸಂಭವ ಇರುವುದರಿಂದ ಎಲ್ಲ ಸ್ಪರ್ಶತಳಗಳನ್ನು ಪೈರೆಕ್ಸ್ ಗಾಜಿನಿಂದ ಮಾಡಿರುತ್ತದೆ.
ಶೀಘ್ರವಾಗಿ ತೂಕ ಮಾಡುವ ವಿಧಾನ:- ಶೀಘ್ರವಾಗಿ ವಸ್ತುಗಳನ್ನು ತೂಕ ಮಾಡಲು ಅನೇಕ ವಿಧಾನಗಳುಂಟು. ಅವುಗಳಲ್ಲಿ ಅಳವಡಿಸಬಹುದಾದ ಸೂಕ್ಷ್ಮತೆ, ಕೀಬೋರ್ಡ್ ನಿಯಂತ್ರಿತ ತೂಕಗಳ ಅಳವಡಿಕೆ, ಸರಪಳಿ, ಕಾಂತೀಯ ಅಥವಾ ಅನಿಲ ಕುಗ್ಗಿಸುವಿಕೆ- ಇವು ಮುಖ್ಯವಾದವು. ಮೆರಗು ಕೊಟ್ಟಿರುವ ಒಂದು ಗುಂಡನ್ನು ದಂಡಕ್ಕೆ ತೂಗುಹಾಕುವುದರಿಂದ ಸೂಕ್ಷ್ಮತೆಯನ್ನು ನೂರು ಪಟ್ಟು ಕಡಿಮೆ ಮಾಡಬಹುದು. ಆಗ ವಸ್ತುವನ್ನು ತಟ್ಟೆಯಲ್ಲಿಟ್ಟು ಬಟ್ಟುಗಳಿಂದ ಸರಿದೂಗಿಸಬೇಕು. ಹತ್ತು ಮಿಲಿಗ್ರಾಮ್ ತೂಕವನ್ನು ಒಂದು ತಟ್ಟೆಗೆ ಹಾಕಿದಾಗ ಮಾನಕದ ಗುರುತಿನ ಮೇಲೆ ಕಂಡು ಬರುವ ಬದಲಾವಣೆ ಎರಡು ತಟ್ಟೆಗಳಲ್ಲಿರುವ ತೂಕಗಳ ವ್ಯತ್ಯಾಸಕ್ಕೆ ಸಮ. ಅನಂತರ ಗುಂಡನ್ನು ತೆಗೆದರೆ ಮಾನಕದ ಗುರುತಿನ ಮೇಲೆ ಕಂಡುಬರುವ ವ್ಯತ್ಯಾಸ ಮಿಲಿಗ್ರಾಮಿನ ಸಾವಿರದಲ್ಲಿ ಒಂದು ಭಾಗಕ್ಕೆ ಸಮ. ಆದ್ದರಿಂದ ಪದೇ ಪದೇ ತೂಕಮಾಡುವುದು ತಪ್ಪುತ್ತದೆ. ಕೀಬೋರ್ಡ್ ನಿಯಂತ್ರಿತ ಮಾದರಿಯಲ್ಲಿ ಬಟ್ಟುಗಳನ್ನು ರಿಕಾಪಿನ ಮೇಲೆ ಅಳವಡಿಸಿರುವುದರಿಂದ, ಮೊಳೆಗಳನ್ನು(ಕೀ) ಒತ್ತಿ ತಕ್ಕಡಿಯ ಪೆಟ್ಟಿಗೆಯನ್ನು ತೆಗೆಯದೆ ಶೀಘ್ರವಾಗಿ ಬಟ್ಟುಗಳನ್ನು ಹಾಕಿ ವಸ್ತುವನ್ನು ಸರಿದೂಗಿಸಬಹುದು. ಸರಪಳಿ ಸಹಾಯದಿಂದ ತೂಕ ಮಾಡುವ ವಿಧಾನದಲ್ಲಿ ಸರಪಳಿಯ ಒಂದು ತುದಿಯನ್ನು ದೂಲಕ್ಕೂ ಇನ್ನೊಂದು ತುದಿಯನ್ನು ಮಾನಕದ ಮೇಲೆ ಚಲಿಸುವ ವ್ಯವಸ್ಥೆಗೂ ಬಂಧಿಸಲಾಗಿರುತ್ತದೆ. ಸರಪಳಿಯ ಕೊಂಡಿಗಳ ತಿಕ್ಕಾಟದಿಂದ ದೂಲದ ಆಂದೋಲನ ಶೀಘ್ರವಾಗಿ ಕಡಿಮೆ ಆಗುವುದರಿಂದ ಕಡಿಮೆ ವೇಳೆಯಲ್ಲಿ ವಸ್ತುಗಳನ್ನು ತೂಕ ಮಾಡಬಹುದು. ಇದರಲ್ಲಿ ನಿಖರತೆ ಕಡಿಮೆ ಆಗುತ್ತದೆ.
ರಾಸಾಯನಿಕ ತಕ್ಕಡಿ
ಕೈಗಾರಿಕೆಗಳಲ್ಲಿಯೂ ಪ್ರಯೋಗಶಾಲೆಗಳಲ್ಲಿಯೂ ರಾಸಾಯನಿಕ ವಿಶ್ಲೇಷಣೆ ಹಾಗೂ ಅಧ್ಯಯನಗಳ ಸಲುವಾಗಿ ಸೂಕ್ಷ್ಮ ಪ್ರಮಾಣಗಳಲ್ಲಿ ಆಯ್ದ ವಸ್ತುಗಳ ತೂಕಗಳನ್ನು ನಿಖರವಾಗಿ ನಿರ್ಧರಿಸಲು ಬಳಸುವ ಉಪಕರಣ (ಕೆಮಿಕಲ್ ಬ್ಯಾಲೆನ್ಸ್). ಸೂಕ್ಷ್ಮ ಪ್ರಮಾಣಗಳಲ್ಲಿ ವಸ್ತುಗಳನ್ನು ತೆಗೆದುಕೊಂಡು ಅವುಗಳ ರಾಶಿಗಳನ್ನು ಖಚಿತವಾಗಿ ನಿರ್ಧರಿಸುವುದು ರಾಸಾಯನಿಕ ವಿಶ್ಲೇಷಣೆಯ ಒಂದು ಮುಖ್ಯ ಅಂಗ. ರಾಸಾಯನಿಕ ತಕ್ಕಡಿ ಸರಳ ಸನ್ನೆಯಂತಿದೆ. ಅದರ ಲೋಹದ ದೂಲ(ಬೀಮ್) ಚಾಕುವಿನ ಮೊನೆಯಂತಿರುವ ಅಗೇಟಿನ ಧಾರೆಯ ಮೇಲೆ ಆಧರಿತವಾಗಿದೆ. ಚಾಕುವಿನ ಮೊನೆ ಮುಖ್ಯ ಆಧಾರಸ್ತಂಭ(ಒ)ನ ಮೇಲಿರುವ ಅಗೇಟ್ ತಟ್ಟೆಯ ಮೇಲಿದೆ. ದೂಲದ ಒಂದು ಕೊನೆಗೆ ತಗುಲಿಸಿರುವ ತಟ್ಟೆಯ(P) ಮೇಲೆ ತೂಗಬೇಕಾದ ವಸ್ತುಗಳನ್ನು ಮಡಗಿ ಮತ್ತೊಂದು ಕೊನೆಯಲ್ಲಿನ ತಟ್ಟೆಯ ಮೇಲೆ ತೂಕದ ಬಟ್ಟುಗಳನ್ನು ಇರಿಸಿ ಸಂತುಲಿಸಿ ವಸ್ತುವಿನ ರಾಶಿಯನ್ನು ನಿರ್ಧರಿಸಬೇಕು. ವಸ್ತುವಿನ ರಾಶಿ ತೂಕದ ಬಟ್ಟಿನ ರಾಶಿಗೆ ಸಮವಾದಾಗ ತಕ್ಕಡಿಯ ದೂಲ ಸಂಪೂರ್ಣ ಕ್ಷಿತಿಜೀಯವಾಗಿ ನಿಲ್ಲುತ್ತದೆ. ತಂತಿಸೂಚಿ(ಈ) ಕ್ಷಿತಿಜೀಯ ಸ್ಥಾನದಿಂದ ದೂಲದ ವಿಚಲನೆಯನ್ನು ತೋರಿಸುವುದು. ತಕ್ಕಡಿಯ ಬುಡದಲ್ಲಿರುವ ಮಾನಕದ ಎದುರು ಈ ಸೂಚಿಗೆ ಹಂದಾಡಲು ಮಾನಕದ ಕೇಂದ್ರದಲ್ಲಿ ಸೂಚಿ ನಿಂತಾಗ ಯಾ ಕೇಂದ್ರದ ಉಭಯಪಾಶ್ರ್ವಗಳಲ್ಲಿ ಅದು ಸಮಾಂತರವಾಗಿ ತೊನೆದಾಗ ದೂಲ ಕ್ಷಿತಿಜೀಯವಾಗಿದೆಯೆಂದು ಭಾವಿಸಬಹುದು. ಆಗ ಬಟ್ಟಿನ ಮತ್ತು ವಸ್ತುವಿನ ತೂಕ ಸರಿಸಮವಾಗಿರುತ್ತದೆ. ತೂಕದ ಪೆಟ್ಟಿಗೆಯಲ್ಲಿರುವ ಸಾಮಾನ್ಯ ತೂಕದ ಬಟ್ಟುಗಳು ಗ್ರಾಮುಗಳಲ್ಲಿ ಈ ರೀತಿ ಇವೆ: 100, 50,20, 20, 10, 5, 2, 2, 1, ಮತ್ತು ಮಿಲಿಗ್ರಾಮುಗಳಲ್ಲಿ ಈ ರೀತಿ ಇವೆ; 500, 200, 200, 100, 50, 20, 20, 10. ಈ ಬಟ್ಟುಗಳ ನೆರವಿನಿಂದ ತೂಕವನ್ನು ಎರಡನೆಯ ದಶಮಾಂಶ ಸ್ಥಾನಕ್ಕೆ ಕರಾರುವಕ್ಕಾಗಿ ಅಳೆಯಬಹುದು. ತೂಕವನ್ನು ನಾಲ್ಕನೆಯ ದಶಮಾಂಶ ಸ್ಥಾನಕ್ಕೆ ಸರಿಯಾಗಿ ನಿರ್ಧರಿಸಲೋಸ್ಕರ ದೂಲದ ಮೇಲ್ಭಾಗದಲ್ಲಿರುವ ಮಾನಕದ ಮೇಲೆ ಒಂದು ಕಾಣಿಯನ್ನು (ರೈಡರ್) ಇಟ್ಟಿರುವರು. ಮಾನಕದ ವಿಭಾಗಗಳು ಕಾಣಿಯ ಪರಿಣಾಮಕಾರಿ ತೂಕವನ್ನು ಸೂಚಿಸುತ್ತವೆ. ಕಾಣಿಯನ್ನು ಸಾಧಾರಣವಾಗಿ ದೂಲದ ಮಾನಕದ ಮೇಲೆ ಜರಗಿಸಲು ಅವಕಾಶ ಉಂಟು. ಮಾನಕದ ಕೇಂದ್ರದ ಬಲಭಾಗದಲ್ಲಿ ಕಾಣಿಯನ್ನು ಮಡಗಿದಾಗ ದೂಲ ಸಂಕುಚಿತವಾದರೆ ಕಾಣಿಯ ತೂಕವನ್ನು ಬಟ್ಟಿನ ತೂಕಕ್ಕೆ ಸೇರಿಸಬೇಕು. ಹಾಗಲ್ಲದೇ ಎಡಭಾಗದಲ್ಲಿ ಕಾಣಿ ಇದ್ದರೆ ಅದರ ತೂಕವನ್ನು ಕಳೆಯಬೇಕು.
ಸ್ವಯಂಮಾಪಕ ತಕ್ಕಡಿ
ಸರಪಳಿ ತಕ್ಕಡಿಗಳಿಗಿಂತ ಶೀಘ್ರವಾಗಿ ಸ್ವಯಂಮಾಪಕ ತಕ್ಕಡಿಯಲ್ಲಿ ತೂಕವನ್ನು ನಿರ್ಧರಿಸಬಹುದು. ಕೈಗಾರಿಕೆಗಳಲ್ಲಿ ಮತ್ತು ಆಧುನಿಕ ಪ್ರಯೋಗಶಾಲೆಗಳಲ್ಲಿ ಇಂಥ ತಕ್ಕಡಿಗಳ ಬಳಕೆ ದಿನೇ ದಿನೇ ಹೆಚ್ಚುತ್ತಿದೆ. ಸಾಮಾನ್ಯವಾಗಿ ಇವುಗಳಲ್ಲಿ ಒಂದೇ ಒಂದು ತಟ್ಟೆ ಇರುವುದು. ಇವುಗಳ ಮುಂಭಾಗದಲ್ಲಿರುವ ಮುಖಫಲಕಗಳನ್ನು ತಿರುಗಿಸಿ ತೂಕಗಳನ್ನು ಬದಲಾಯಿಸುವ ಸಲಕರಣೆ ಉಂಟು. ಫಲಕದ ಸೂಚಿತಂತಿ ಫಲಕದ ತೂಕವನ್ನು ಸೂಚಿಸುತ್ತದೆ. ಸ್ಟಾಂಟನ್ ಮತ್ತು ಮೆಟಾಲಾಕ್ ತಕ್ಕಡಿಗಳು ಈ ವಿಧದವು.ಅತಿ ಸೂಕ್ಷ್ಮ ರಾಸಾಯನಿಕ ತಕ್ಕಡಿಗಳು ಮತ್ತು ಸೂಕ್ಷ್ಮ ರಾಸಾಯನಿಕ ತಕ್ಕಡಿಗಳು ಸಂಶೋಧನೆಯಲ್ಲಿ ಅತ್ಯಂತ ಅಗತ್ಯ ಸಲಕರಣೆಗಳು. ಕೆಲವು ಸೂಕ್ಷ್ಮ ರಾಸಾಯನಿಕ ತಕ್ಕಡಿಗಳ ಸೂಕ್ಷ್ಮತೆ ಮೈಕ್ರೊ ಗ್ರಾಮಿಗೆ ಒಂದು ಮಾನಕ ವಿಭಾಗವಾಗಿರುವುದೂ ಉಂಟು.ರಾಸಾಯನಿಕ ತಕ್ಕಡಿಗಳ ಸೂಕ್ಷ್ಮತೆ= ವಿಚಲನೆ/ಅನುಗುಣವಾದ ತೂಕ ಬದಲಾವಣೆ.
ಸೂಕ್ಷ್ಮ ತಕ್ಕಡಿಗಳು
ಸಾಮಾನ್ಯ ತಕ್ಕಡಿಗಳಿಗಿಂತ ನಿಖರವಾದ, ಕ್ವಾಟ್ರ್ಸ್‍ನಿಂದ ಮಾಡಿದ ಸೂಕ್ಷ್ಮ ತಕ್ಕಡಿಗಳ(ಮೈಕ್ರೊಬ್ಯಾಲೆನ್ಸಸ್) ನೆರವಿನಿಂದ ಒಂದು ಗ್ರಾಮ್‍ನ ಭಿನ್ನಾಂಶ ತೂಕವಿರುವ ವಸ್ತುಗಳ ತೂಕಗಳನ್ನು ಕಂಡುಹಿಡಿಯಬಹುದು. ಕಡಿಮೆ ಪರಿಮಾಣದಲ್ಲಿ ದೊರೆಯುವ ಅನಿಲಗಳ ಸಾಂದ್ರತೆಯನ್ನು ಶೋಧಿಸಲು ಮುಖ್ಯವಾಗಿ ಈ ತಕ್ಕಡಿಗಳ ಬಳಕೆ ಇದೆ. ತಕ್ಕಡಿಯನ್ನು ಅನಿಲಬಂಧ ಕೊಠಡಿಯ ಒಳಗೆ ಇರಿಸಿರುವರು. ಅನಿಲವನ್ನು ಕೊಠಡಿಯ ಒಳಗೆ ಹಾಯಿಸಿದಾಗ ತೂಕದಲ್ಲಿ ಆಗುವ ಬದಲಾವಣೆಯನ್ನು ಅನಿಲದ ಪ್ಲವನತೆಯ ಬಲವನ್ನು ಅಳೆದು ನಿರ್ಧರಿಸಲಾಗುವುದು. ಪ್ಲವನತೆಯ ಬಲವನ್ನು ಅನಿಲದ ಒತ್ತಡವನ್ನು ನಿರ್ದೇಶಿಸಿ, ಪಾದರಸದ ಮಾನೋಮೀಟರನಿಂದ ಅಳೆಯಬಹುದು. ಆಧುನಿಕ ಸೂಕ್ಷ್ಮ ತಕ್ಕಡಿಗಳಲ್ಲಿ ದೂಲವನ್ನು ಚೂರಿ ಅಲಗಿನ ಮೇಲಿರಿಸುವ ಬದಲು ಕ್ವಾಟ್ರ್ಸ್ ತಂತಿಯಿಂದ ತೂಗಹಾಕಿರುತ್ತದೆ. ಹಾನ್ಸ್ ಪ್ಯಾಟರ್‍ಸನ್ ಎಂಬಾತ ಈ ತಕ್ಕಡಿಯಿಂದ 250 ಗ್ರಾಮ್ ತೂಕವನ್ನು ತಟ್ಟೆಯಲ್ಲಿ ಹಾಕಿ, ಅನಿಲವನ್ನು ಮಂದಿರದೊಳಗೆ ಹಾಯಿಸಿದಾಗ 0.2್ಠ510-6 ಮಿಲಿಗ್ರಾಮಿನಷ್ಟು ತೂಕ ವ್ಯತ್ಯಾಸವನ್ನು ಗಮನಿಸಿದ.
ಅತಿ ಸೂಕ್ಷ್ಮ ತಕ್ಕಡಿಗಳು
ಸೂಕ್ಷ್ಮ ತಕ್ಕಡಿಗಳಲ್ಲಿ ಗಣಿಸಲು ಸಾಧ್ಯವಾಗದ ಬಲು ಕಡಿಮೆ ತೂಕವುಳ್ಳ ವಸ್ತುಗಳ ತೂಕಗಳನ್ನು ನಿರ್ಧರಿಸಲು ಇಂಥ ತಕ್ಕಡಿಗಳನ್ನು(ಅಲ್ಟ್ರಾ ಮೈಕ್ರೊ ಬ್ಯಾಲೆನ್ಸಸ್) ಬಳಸುವರು. ಮೈಕ್ರೊ ಗ್ರಾಮ್ ವ್ಯಾಪ್ತಿಯಲ್ಲಿ ಚೂರಿ ಅಲಗನ್ನು ಉಪಯೋಗಿಸಿ ರಚಿಸಿರುವ ತಕ್ಕಡಿಗಳು ಉಪಯೋಗಿಸಲು ಅರ್ಹವಾಗಿಲ್ಲದಿರುವುದರಿಂದ ಬೇರೆ ತಂತ್ರವನ್ನು ಅಳವಡಿಸಿ ಈ ತಕ್ಕಡಿಗಳನ್ನು ರಚಿಸಲಾಗಿದೆ. ಕಾಂತೀಯ ಮತ್ತು ವಿದ್ಯುತ್ ಕ್ಷೇತ್ರಗಳಿಂದ ಸರಿದೂಗಿಸುವಿಕೆ, ಅನಿಲಗಳಲ್ಲಾಗುವ ಸ್ಥಳಾಂತರ ಮತ್ತು ತಕ್ಕಡಿಯನ್ನು ರಚಿಸುವ ವಸ್ತುಗಳ ಪುಟಿತತೆ- ಈ ತತ್ತ್ವಗಳನ್ನು ಅಳವಡಿಸಲಾಗಿರುತ್ತದೆ. ಅತಿ ಸೂಕ್ಷ್ಮರಾಶಿಯಿಂದ ತಕ್ಕಡಿಯ ದೂಲಕ್ಕಾಗುವ ಸ್ಥಳಾಂತರವನ್ನು ದ್ಯುತಿ, ವಿದ್ಯುತ್ ಅಥವಾ ವಿಕಿರಣ ವಿಧಾನದಿಂದ ಶೋಧಿಸುವರು ಮತ್ತು ತಕ್ಕಡಿಯ ದೂಲವನ್ನು ಯಥಾಸ್ಥಿತಿಗೆ ತರಲು ಬೇಕಾದ ಬಲವನ್ನು ವಿದ್ಯುತ್ ವಿಧಾನದಿಂದ ಅಳೆದು ವಸ್ತು ತೂಕವನ್ನು ನಿರ್ಧರಿಸುವರು.
ಸಾಮಾನ್ಯ ಪುಟಿತ ತಕ್ಕಡಿಗಳು
ಎಲ್ಲ ಮಾದರಿಯ ತಕ್ಕಡಿಗಳ ಯಶಸ್ಸಿನ ನಿರ್ವಹಣೆ ಯಂತ್ರದ ರಚನೆಯಲ್ಲಿ ಉಪಯೋಗಿಸುವ ವಸ್ತುಗಳ ಗುಣದ ಮೇಲೆ ಅವಲಂಬಿತವಾಗಿದ್ದು, ಇದಕ್ಕೆ ಕ್ವಾಟ್ರ್ಸ್‍ನಂಥ ವಸ್ತುಗಳು ಬಹಳ ಉತ್ತಮವಾದವು. ಏಕೆಂದರೆ ಇವುಗಳಿಗೆ ಹೆಚ್ಚಿನ ಅತಿ ದೃಢತೆ, ಪುಟಿತತೆ ಮತ್ತು ಉಷ್ಣತಾ ಬದಲವಣೆ ಸಹಿಷ್ಟುತೆಯ ಸಾಮಥ್ರ್ಯ ಉಂಟು. ಪುಟಿತ ತಕ್ಕಡಿಗಳು ಸರಳವೂ ಸೂಕ್ಷ್ಮವೂ ಆದವು. ಗುರುತ್ವ ಕ್ಷೇತ್ರದಲ್ಲಿನ ಭೌಗೋಳಿಕ ಬದಲಾವಣೆಗಳಿಂದ ಹೊರತಾಗಿರುತ್ತವೆ. ಇ. ಸಾಲ್ವಿಯಾನ್ ಎಂಬ ವಿe್ಞÁನಿ, ಒಂದು ಸರಳವಾದ ಪುಟಿತ ತಕ್ಕಡಿಯನ್ನು ರಚಿಸಿದ (1901). ಇದರಲ್ಲಿ ತೆಳುವಾದ ಗಾಜಿನ ಎಳೆಯ ಒಂದು ಕೊನೆಯನ್ನು ಆಧಾರಕ್ಕೆ ಬಂಧಿಸಿ, ಇನ್ನೊಂದು ಕೊನೆಗೆ ಸಣ್ಣ ತಟ್ಟೆಯನ್ನು ತೂಗಹಾಕಿರುತ್ತದೆ. ಈ ಎಳೆಯ ವ್ಯವಸ್ಥೆ ಸಮತಳದಲ್ಲಿರುವುದು. ವಸ್ತುವನ್ನು ತಟ್ಟೆಗೆ ಹಾಕಿದಾಗ ಅದರ ತೂಕಕ್ಕೆ ಎಳೆ ಬಾಗುವುದು. ಬಾಗುವಿಕೆಯನ್ನು ನಿಶ್ಚಲ ಮಾನಕದ ಸಹಾಯದಿಂದ ಅಳೆಯಬಹುದು. ಆಧುನಿಕ ಉಪಕರಣದಲ್ಲಿ ಗಾಜಿನ ಎಳೆಗೆ ಬದಲಾಗಿ ಕ್ವಾಟ್ರ್ಸ್ ಎಳೆಯನ್ನು ಬಳಸಲಾಗುತ್ತದೆ. ಇಂಥ ತಕ್ಕಡಿಗಳಲ್ಲಿ ವಸ್ತುಗಳನ್ನು ಹಾಕಿದಾಗ ಉಂಟಾಗುವ ಬಾಗುವಿಕೆಯನ್ನು ಸೂಕ್ಷ್ಮದರ್ಶಕದಿಂದ ನಿರ್ಧರಿಸಲಾಗುವುದು.
ಇತರ ಕೆಲವು ಮಾದರಿಯ ಪುಟಿತ ತಕ್ಕಡಿಗಳನ್ನು ಕ್ವಾಟ್ರ್ಸ್ ಶಿಲೆಯ ಸಮತಳ ಸುರುಳಿಯನ್ನು ಉಪಯೋಗಿಸಿ ರಚಿಸಿರುವರು. ಇಲ್ಲಿ ಸುರುಳಿಯನ್ನು ಒಂದು ಆಧಾರದಿಂದ ತೂಗಹಾಕಿ ಇನ್ನೊಂದು ಕೊನೆಗೆ ವಸ್ತುವನ್ನು ತೂಗ ಹಾಕಿದಾಗ ಅದರ ರೂಪ ಬದಲಾಗುವುದು. ಎರಡು ಸಣ್ಣ ದರ್ಪಣಗಳನ್ನು ಎದುರುಬದಿರಾಗಿ ಸುರುಳಿಗೆ ಬಂಧಿಸಿರುವರು. ಒಂದು ದರ್ಪಣದಿಂದ ಇನ್ನೊಂದು ದರ್ಪಣಕ್ಕೆ Z ಆಕಾರದಲ್ಲಿ ಹಾದುಹೋಗುವ ಬೆಳಕಿನ ಕಿರಣದ ದಿಕ್ಪಲ್ಲಟ ಸುರುಳಿಯ ಸುತ್ತಿನ ದಿಕ್ಪಲ್ಲಟವನ್ನು ತೋರಿಸುತ್ತದೆ. ಈ ದಿಕ್ಪಲ್ಲಟ ಸುರುಳಿಯ ಕೆಳಕೊನೆಯಲ್ಲಿ ತೂಗಹಾಕಿರುವ ವಸ್ತುವಿನ ತೂಕಕ್ಕೆ ಅನುಗುಣವಾಗಿದೆ.
ತಿರುಚು ತಕ್ಕಡಿಗಳು
ಅನೇಕ ಪ್ರಾಯೋಗಿಕ ಮತ್ತು ಜಯಪ್ರದ ಅತಿಸೂಕ್ಷ್ಮ ತಕ್ಕಡಿಗಳು ಕ್ವಾಟ್ರ್ಸ್ ಶಿಲೆಯ ಎಳೆಯ ಮೇಲೆ ಭ್ರಾಮಕತೆಯನ್ನು (ಟಾರ್ಕ್) ಆರೋಪಿಸಿ ವಸ್ತುಗಳ ತೂಕವನ್ನು ಸರಿದೂಗಿಸುವ ತತ್ತ್ವವನ್ನು ಆಧರಿಸಿವೆ. ಎಚ್.ವಿ.ನೆಹರ್ ಎಂಬಾತನಿಂದ ರೂಪಿಸಲ್ಪಟ್ಟಿರುವ ಮಾದರಿಯಲ್ಲಿ(ಟಾರ್ಷನ್ ಬ್ಯಾಲೆನ್ಸ್) ಒಂದು ದೃಢ ತಂತಿಯನ್ನು ಸಮತಲ ದಂಡದಂತೆ ಇದಕ್ಕೆ ಲಂಬವಾಗಿ ಸಮತಲದಲ್ಲಿರುವ ಇನ್ನೊಂದು ಕ್ವಾಟ್ರ್ಸ್ ಶಿಲೆಯ ತಿರುಚು ತಂತಿಯಿಂದ ಮಧ್ಯೆ ಬಂಧಿಸಿದೆ. ದೂಲದ ಎರಡು ಕೊನೆಗಳಲ್ಲಿ ಬಹಳ ಚಿಕ್ಕವೂ ಹಗುರವೂ ಆದ ಎರಡು ತಟ್ಟೆಗಳನ್ನು ತೂಗಹಾಕಿರುತ್ತದೆ. ಒಂದು ತಟ್ಟೆಯಲ್ಲಿ ವಸ್ತುವನ್ನು ಮಡಗಿದಾಗ ದೂಲದ ದಿಕ್ಪಲ್ಲಟ ಲಂಬನೇರದಲ್ಲಿ ಆಗುತ್ತದೆ. ಆಗ ಕ್ವಾಟ್ರ್ಸ್ ಶಿಲೆಯ ತಂತಿ ತಿರುಚಲ್ಪಡುತ್ತದೆ. ದಂಡ ಯಥಾಸ್ಥಿತಿಗೆ ಬರುವವರೆಗೂ ತಿರುಚುತಂತಿಯ ಮೇಲೆ ಬಲಯುಗ್ಮವನ್ನು ಆರೋಪಿಸಲಾಗುವುದು. ತಟ್ಟೆಗೆ ಹಾಕಿದ ತೂಕವನ್ನು ಸರಿದೂಗಿಸಲು ಬೇಕಾದ ಭ್ರಾಮಕತೆಯನ್ನು ತಿರುಚುತಂತಿಯ ಕೊನೆಯಲ್ಲಿ ಅಳವಡಿಸಿರುವ ಫಲಕದ ಸಹಾಯದಿಂದ ಕಂಡು ಹಿಡಿಯಬಹುದು. ಇಂಥ ತಕ್ಕಡಿಗಳಿಂದ 0.001 ಮೈಕ್ರೊಗ್ರಾಮ್ ವ್ಯಾಪ್ತಿಯ ಸೂಕ್ಷ್ಮತೆಯನ್ನು ಪಡೆಯಬಹುದು.
ಕಾಂತೀಯ ತಕ್ಕಡಿಗಳು
ಮೊತ್ತ ಮೊದಲಿಗೆ ಎಫ್. ಎಮಿಚ್ ಎಂಬಾತ ಕಾಂತೀಯ ತಕ್ಕಡಿಯನ್ನು (ಮ್ಯಾಗ್ನೆಟಿಕ್ ಬ್ಯಾಲೆನ್ಸ್) ರೂಪಿಸಿದ. ಇಂಥ ತಕ್ಕಡಿಯಲ್ಲಿ ವಸ್ತುಗಳ ತೂಕವನ್ನು ಸರಿದೂಗಿಸಲು ಬೇಕಾದ ಕಾಂತಕ್ಷೇತ್ರವನ್ನು ಅಳೆದು ತೂಕವನ್ನು ನಿರ್ಧರಿಸಲಾಗುವುದು. ಹೆಚ್ಚು ತೂಕವಿರುವ ವಸ್ತುಗಳ ತೂಕವನ್ನು ಇಂಥ ತಕ್ಕಡಿಯಿಂದ ನಿರ್ಧರಿಸಲಾಗುವುದಿಲ್ಲ.ಅತಿಸೂಕ್ಷ್ಮ ತಕ್ಕಡಿಗಳ ಕ್ರಮಾಂಕನ (ಕ್ಯಾಲಿಬ್ರೇಷನ್) ನಿರ್ಣಯ ಅತಿ ಕಷ್ಟವಾದರೂ ಅದು ಅವಶ್ಯಕ. ಅತಿ ಸಣ್ಣದಾದರೂ ಗೊತ್ತಾದ ತೂಕವನ್ನು ಬಳಸಿ ನಿರ್ಣಯಿಸಬೇಕು. ಒಂದು ವಸ್ತುವಿನ ರಾಶಿಯನ್ನು [ಮಾಸ್, ಅಂದರೆ ಆ ವಸ್ತುವಿನಲ್ಲಿನ ದ್ರವ್ಯದ (ಮ್ಯಾಟರ್) ಮೊತ್ತ] ನಿರ್ಧರಿಸಲು ತಕ್ಕಡಿಯನ್ನು (ಅದು ಸಾಮಾನ್ಯ ಬಗೆಯದ್ದಾಗಿರಬಹುದು ಇಲ್ಲವೆ ಸುಧಾರಿತ ರೂಪದ್ದಿರಬಹುದು) ಬಳಸುವುದಿದೆ. ಒಂದು ವಸ್ತುವಿನ ತೂಕವನ್ನು (ವೇಯ್ಟ್) ಅಂದರೆ, ಭೂಮಿ ಯಾವ ಬಲದಿಂದ ಆ ರಾಶಿಯಿರುವ ವಸ್ತುವನ್ನು ತನ್ನ ಕೇಂದ್ರದೆಡೆಗೆ ಆಕರ್ಷಿಸುವುದೋ ಆ ಬಲವನ್ನು ನಿರ್ಧರಿಸಲು ವಿಶೇಷ ರೀತಿಯ ತಕ್ಕಡಿಗಳನ್ನು ಉಪಯೋಗಿಸುತ್ತಾರೆ. ಇಂಥವನ್ನು ಸುರುಳಿ ತಕ್ಕಡಿಗಳೆಂದು (ಸ್ಪ್ರಿಂಗ್ ಬ್ಯಾಲೆನ್ಸ್) ಕರೆಯುವುದಿದೆ.ವಸ್ತುವನ್ನು ತೂಗುವ ಕ್ರಮದಲ್ಲಿ ಭಾರತದ ಹಳ್ಳಿಗಾಡಿನ ಜನ ತಮ್ಮದೇ ಆದ ತೂಗುವ ಸಾಧನಗಳನ್ನು ಬಳಸುತ್ತಿದ್ದುದುಂಟು. ಅನೇಕ ಹಳ್ಳಿಗಳಲ್ಲಿ ಈಗಲೂ ಬೆಣ್ಣೆ ಮುಂತಾದ ಪದಾರ್ಥಗಳನ್ನು ತೂಗಬೇಕಾದರೆ ತೂಗುವ ಕೋಲನ್ನೇ ಬಳಸುತ್ತಾರೆ.
ಬಾಹ್ಯ ಸಂಪರ್ಕಗಳು
ವರ್ಗ:ಅಳತೆ
ಯಶ್(ನಟ)
ಯಶ್ ೨೦೦೭ ರಲ್ಲಿ ಜಂಭದ ಹುಡುಗಿ ಅವರ ಚಲನಚಿತ್ರದ ಚೊಚ್ಚಲ ಪ್ರವೇಶವನ್ನು ಮಾಡಿದರು, ಈ ಚಿತ್ರದಲ್ಲಿ ಪೋಷಕ ಪಾತ್ರವನ್ನು ನಿರ್ವಹಿಸಿದರು. ಅವರ ಎರಡನೆಯ ಚಿತ್ರವಾದ ಮೊಗ್ಗಿನ ಮನಸು (೨೦೦೮) ರಲ್ಲಿ, ಅವರು ರಾಧಿಕಾ ಪಂಡಿತ್ ವಿರುದ್ಧ ಪುರುಷ ಪಾತ್ರವನ್ನು ನಿರ್ವಹಿಸಿದರು. ಈ ಚಿತ್ರವು ಯಶಸ್ಸು ಗಳಿಸಿತು ಮತ್ತು ಅವರಿಗೆ ಅತ್ಯುತ್ತಮ ಪೋಷಕ ನಟ ಫಿಲ್ಮ್ ಫೇರ್ ಪ್ರಶಸ್ತಿಯನ್ನು ತಂದುಕೊಟ್ಟಿತು. ಅವರು ಮೊದಲ ಸಲ(೨೦೧೦), ಕಿರಾತಕ (೨೦೧೧), ಡ್ರಾಮ (೨೦೧೨), ಗೂಗ್ಲಿ (೨೦೧೩), ರಾಜಾ ಹುಲಿ (೨೦೧೩), ಗಜಕೇಸರಿ (೨೦೧೪), ಮುಂತಾದ ಹಲವು ವಾಣಿಜ್ಯ ಯಶಸ್ಸಿನ ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ. ಮತ್ತು ಮಿ.ಮಿಸ್ಟರ್ ರಾಮಚಾರಿ (೨೦೧೪) ಮತ್ತು ಮಾಸ್ಟರ್ ಪೀಸ್.(೨೦೧೫) ೨೦೧೬ ಸಂತು ಸ್ಟ್ರೈಟ್ ಫಾರ್ವರ್ಡ್ (೨೦೧೮) ಕೆಜಿಎಫ್ ಚಾಪ್ಟರ್ ೧ (೨೦೨೧) ಕೆಜಿಎಫ್ ಚಾಪ್ಟರ್ ೨. ಕಿರಾತಕ, ನರ್ತನ್ ನಿರ್ದೇಶನದಲ್ಲಿ ಹೊಸ ಚಿತ್ರ.
ಆರಂಭಿಕ ಜೀವನ
ಅರುಣ್ ಕುಮಾರ್ ಮತ್ತು ಪುಷ್ಪಾ ದಂಪತಿಗಳಿಗೆ ೮ ಜನವರಿ ೧೯೮೬ ರಂದು ಹಾಸನ ಜಿಲ್ಲೆಯಲ್ಲಿ ಜನಿಸಿದರು. ಅವರಿಗೆ ನಂದಿನಿ ಎಂಬ ಹೆಸರಿನ ತಂಗಿ ಇದ್ದಾರೆ. ಅವರ ತಂದೆ ಬಿಎಂಟಿಸಿ ಸಾರಿಗೆ ಸೇವೆಯಲ್ಲಿ ಚಾಲಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಅವರು ಮಹಾರಾಜ ಹೈಸ್ಕೂಲ್‌ನಲ್ಲಿ ಶಾಲಾಶಿಕ್ಷಣವನ್ನು ಪಡೆದು, ಬಾಲ್ಯದ ದಿನಗಳನ್ನು ಮೈಸೂರಿನ ಪಡವಾರಹಳ್ಳಿಯಲ್ಲಿ  ಕಳೆದರು. ತಮ್ಮ ಶಾಲಾಶಿಕ್ಷಣದ ನಂತರ, ಅವರು ನಾಟಕಕಾರ ಬಿ.ವಿ ಕಾರಂತರಿಂದ ರೂಪುಗೊಂಡ ಬೆನಕ ನಾಟಕ ಶಾಲೆಯನ್ನು ಸೇರಿದರು. ಯಶ್ ಒಕ್ಕಲಿಗ ಸಮುದಾಯಕ್ಕೆ ಸೇರಿದವರು.
ವೈಯಕ್ತಿಕ ಜೀವನ
ಯಶ್ ತಮ್ಮ ಬಹುಕಾಲದ ಪ್ರೇಯಸಿ ರಾಧಿಕಾ ಪಂಡಿತ್ ಅನ್ನು ೨೦೧೬ ರಲ್ಲಿ ವಿವಾಹವಾದರು. ದಂಪತಿಗಳಿಗಿಬ್ಬರಿಗೆ ೨೦೧೮ ಡಿಸೆಂಬರ್ ೨ ರಲ್ಲಿ ಜನಿಸಿದ ಹೆಣ್ಣು ಮಗು ಮತ್ತು ೨೦೧೯ ಅಕ್ಟೋಬರ್ ೩೦‌‌ ರಲ್ಲಿ ಜನಿಸಿದ ಗಂಡು ಮಗನಿದ್ದಾನೆ.
ನಟನಾಗಿ
ಯಶ್ ಈಟಿವಿ ಕನ್ನಡ ಚಾನೆಲ್‌ನಲ್ಲಿ ಪ್ರಸಾರವಾದ ಅಶೋಕ್ ಕಶ್ಯಪ್ ನಿರ್ದೇಶನದ ಗೋಕುಲ ಧಾರವಾಹಿಯಲ್ಲಿ ತಮ್ಮ ವೃತ್ತಿಜೀವನವನ್ನು ಆರಂಭಿಸಿದರು. ಅಂತಹ ಮಳೆಬಿಲ್ಲು ಮತ್ತು ಪ್ರೀತಿ ಇಲ್ಲದ ಮೇಲೆ ಹಾಗೂ ಇನ್ನೂ ಹಲವಾರು ಧಾರವಾಹಿಗಳಲ್ಲಿ ಕಾಣಿಸಿಕೊಂಡರು. ಇವರು ಪ್ರಿಯಾ ಹಾಸನ್ ನಿರ್ದೇಶನದ ಜಂಭದ ಹುಡುಗಿ (೨೦೦೭) ಚಲನಚಿತ್ರದಲ್ಲಿ ಸಣ್ಣ ಪಾತ್ರದಲ್ಲಿ ಕಾಣಿಸಿಕೊಂಡರು. ನಂತರ ಅವನು ನಂದ ಗೋಕುಲ ಧಾರಾವಾಹಿಯ ಸಹನಟಿ ರಾಧಿಕಾ ಪಂಡಿತ್ ಜೊತೆ ಪೋಷಕ ಪಾತ್ರದಲ್ಲಿ, ಶಶಾಂಕ್ ನಿರ್ದೇಶನದ ಮೊಗ್ಗಿನ ಮನಸ್ಸು ಅಭಿನಯಿಸಿದ್ದಾರೆ. ಅವರು ಇದರಲ್ಲಿನ ಅಭಿನಯಕ್ಕಾಗಿ ಪೋಷಕ ನಟನೆಗಾಗಿ ಫಿಲಂ ಫೇರ್ ಪ್ರಶಸ್ತಿ ಪಡೆದರು. ಯಶ್ ನಂತರ ಚಿತ್ರಗಳಲ್ಲಿ ರಾಕಿ (೨೦೦೮), ಕಳ್ಳರ ಸಂತೆ (೨೦೦೯), ಗೋಕುಲ (೨೦೦೯) ನಲ್ಲಿ ನಾಯಕ ಪಾತ್ರಗಳಲ್ಲಿ ನಟಿಸಿದರು
ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು
<references group="lower-alpha" />
ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರ ನಟರು ವರ್ಗ:ನಟರು ವರ್ಗ:ಕಿರುತೆರೆ ನಟರು
ಮೂತ್ರ ವಿಸರ್ಜನೆ
thumb
ಮೂತ್ರ ವಿಸರ್ಜನೆ ಎಂದರೆ ಮೂತ್ರಕೋಶದಿಂದ ಮೂತ್ರ ವಿಸರ್ಜನಾ ನಾಳದ ಮೂಲಕ ದೇಹದ ಹೊರಗಡೆಗೆ ಮೂತ್ರದ ಬಿಡುಗಡೆ. ಇದು ಮೂತ್ರ ವ್ಯವಸ್ಥೆಯ ವಿಸರ್ಜನೆಯ ರೂಪವಾಗಿದೆ. ಆರೋಗ್ಯವಂತ ಮಾನವರಲ್ಲಿ (ಮತ್ತು ಅನೇಕ ಇತರ ಪ್ರಾಣಿಗಳಲ್ಲಿ) ಮೂತ್ರ ವಿಸರ್ಜನೆಯ ಕ್ರಿಯೆಯು ಸ್ವಪ್ರೇರಿತ ನಿಯಂತ್ರಣದಲ್ಲಿರುತ್ತದೆ. ಶಿಶುಗಳು, ಕೆಲವು ವಯಸ್ಸಾದ ವ್ಯಕ್ತಿಗಳು, ಮತ್ತು ನರಸಂಬಂಧಿ ಗಾಯ ಉಂಟಾದವರಲ್ಲಿ, ಮೂತ್ರ ವಿಸರ್ಜನೆಯು ನಿರೀಚ್ಛಾ ಪ್ರತಿಕ್ರಿಯೆಯಾಗಿ ಉಂಟಾಗಬಹುದು. ವಯಸ್ಕ ಮನುಷ್ಯರು ದಿನದಲ್ಲಿ ಏಳು ಸಲದವರೆಗೆ ಮೂತ್ರ ವಿಸರ್ಜಿಸುವುದು ಸಾಮಾನ್ಯವಾಗಿದೆ.
ಆರೋಗ್ಯವಂತ ವ್ಯಕ್ತಿಗಳಲ್ಲಿ, ಕೆಳ ಮೂತ್ರನಾಳವು ಚಟುವಟಿಕೆಯ ಎರಡು ಪ್ರತ್ಯೇಕ ಹಂತಗಳನ್ನು ಹೊಂದಿದೆ: ಶೇಖರಣೆಯ (ಅಥವಾ ರಕ್ಷಣೆಯ) ಹಂತ, ಈ ಹಂತದಲ್ಲಿ ಮೂತ್ರವು ಮೂತ್ರಕೋಶದಲ್ಲಿ ಸಂಗ್ರಹವಾಗುತ್ತದೆ; ಮತ್ತು ಬರಿದು ಮಾಡುವ ಹಂತ, ಈ ಹಂತದಲ್ಲಿ ಮೂತ್ರವು ಮೂತ್ರ ವಿಸರ್ಜನಾ ನಾಳದ ಮೂಲಕ ಬಿಡುಗಡೆಯಾಗುತ್ತದೆ. ಅನುವರ್ತನ ವ್ಯವಸ್ಥೆಯ ಸ್ಥಿತಿಯು ಮಿದುಳಿನಿಂದ ಪ್ರಜ್ಞಾಪೂರ್ವಕ ಸಂಕೇತ ಮತ್ತು ಕೋಶ ಹಾಗೂ ಮೂತ್ರ ವಿಸರ್ಜನಾ ನಾಳದಿಂದ ಸಂವೇದನಾ ತಂತುಗಳ ಕ್ರಿಯಾಶೀಲ ವಿಭವ ಉಂಟಾಗುವ ದರ ಎರಡನ್ನೂ ಅವಲಂಬಿಸಿದೆ. ಕೋಶವು ಕಡಿಮೆ ತುಂಬಿದ್ದಾಗ, ಒಳದಿಕ್ಕಿನ ಕಡೆಯ ಕ್ರಿಯಾಶೀಲ ವಿಭವದ ಉಂಟಾಗುವಿಕೆಯು ಕಡಿಮೆಯಿರುತ್ತದೆ, ಪರಿಣಾಮವಾಗಿ ಹೊರದಾರಿಯ (ಸಂಪೀಡಕ ಮತ್ತು ಮೂತ್ರ ವಿಸರ್ಜನಾ ನಾಳ) ಪ್ರಚೋದನೆಯಾಗಿ, ಮೂತ್ರಕೋಶವು ಸಡಿಲಗೊಳ್ಳುತ್ತದೆ. ಕೋಶವು ಹೆಚ್ಚು ತುಂಬಿದಾಗ, ಒಳದಿಕ್ಕಿನ ಕಡೆಯ ಕ್ರಿಯಾಶೀಲ ವಿಭವದ ಉಂಟಾಗುವಿಕೆಯು ಹೆಚ್ಚಾಗಿ, ಮೂತ್ರಕ್ಕೆ ಹೋಗುವ ಪ್ರೇರಣೆಯ ಪ್ರಜ್ಞಾಪೂರ್ವಕ ಸಂವೇದನೆಯು ಉಂಟಾಗುತ್ತದೆ. ವ್ಯಕ್ತಿಯು ಮೂತ್ರವನ್ನು ವಿಸರ್ಜಿಸಲು ಸಿದ್ಧನಾದಾಗ, ಅವನು ಪ್ರಜ್ಞಾಪೂರ್ವಕವಾಗಿ ಬರಿದಾಗಿಸುವಿಕೆಯನ್ನು ಆರಂಭಿಸುತ್ತಾನೆ, ಮತ್ತು ಆಗ ಮೂತ್ರಕೋಶವು ಸಂಕೋಚನಗೊಂಡು ಹೊರದಾರಿಯು ಸಡಿಲಗೊಳ್ಳುತ್ತದೆ. ಮೂತ್ರಕೋಶವು ಸಂಪೂರ್ಣವಾಗಿ ಖಾಲಿಯಾಗುವವರೆಗೆ ಬರಿದಾಗುವಿಕೆಯು ಮುಂದುವರಿಯುತ್ತದೆ, ಮತ್ತು ಆ ಹಂತದಲ್ಲಿ ಮೂತ್ರಕೋಶವು ಸಡಿಲಗೊಂಡು ಶೇಖರಣೆಯನ್ನು ಪುನರಾರಂಭಿಸಲು ಹೊರದಾರಿಯು ಸಂಕೋಚನಗೊಳ್ಳುತ್ತದೆ. ಮೂತ್ರ ವಿಸರ್ಜನೆಯನ್ನು ನಿಯಂತ್ರಿಸುವ ಸ್ನಾಯುಗಳು ಸ್ವನಿಯಂತ್ರಿತ ಮತ್ತು ದೈಹಿಕ ನರ ವ್ಯವಸ್ಥೆಗಳಿಂದ ನಿಯಂತ್ರಿತವಾಗಿರುತ್ತವೆ. ಶೇಖರಣೆ/ಸಂಗ್ರಹದ ಹಂತದಲ್ಲಿ ಆಂತರಿಕ ಮೂತ್ರ ನಾಳದ ಸಂಪೀಡಕವು ಬಿಗಿಯಾಗಿ ಉಳಿದಿರುತ್ತದೆ ಮತ್ತು ಅನುವೇದನಾ ಪ್ರಚೋದನೆಯಿಂದ ಕೆಳನೂಕುವ ಸ್ನಾಯುವು ಸಡಿಲಗೊಂಡಿರುತ್ತದೆ. ಮೂತ್ರ ವಿಸರ್ಜನೆಯ ಅವಧಿಯಲ್ಲಿ, ಉಪಾನುವೇದಕ ಪ್ರಚೋದನೆಯು ಕೆಳನೂಕುವ ಸ್ನಾಯುವು ಸಂಕೋಚನಗೊಳ್ಳುವಂತೆ ಮತ್ತು ಆಂತರಿಕ ಮೂತ್ರನಾಳ ಸಂಪೀಡಕವು ಸಡಿಲಗೊಳ್ಳುವಂತೆ ಮಾಡುತ್ತದೆ. ಬಾಹ್ಯ ಮೂತ್ರನಾಳ ಸಂಪೀಡಕವು ಶಾರೀರಿಕ ನಿಯಂತ್ರಣದಲ್ಲಿರುತ್ತದೆ ಮತ್ತು ಇದನ್ನು ಮೂತ್ರವಿಸರ್ಜನೆಯ ಅವಧಿಯಲ್ಲಿ ಪ್ರಜ್ಞಾಪೂರ್ವಕವಾಗಿ ಸಡಿಲಗೊಳಿಸಲಾಗುತ್ತದೆ.
ಉಲ್ಲೇಖಗಳು
ವರ್ಗ:ವಿಸರ್ಜನಾ ಕ್ರಿಯೆ
ಗೋಪಾಲ್ ಆರ್
ಲೆಫ್ಟಿನೆಂಟ್ ಜನರಲ್ ಆರ್ ಗೋಪಾಲ್, ಯುವೈಎಸ್‌‌ಎಮ್‌‍,ಎವಿಎಸ್‌‍ಎಮ್‌‍, ಎಸ್‌‍ಎಮ್‌‍ ಅವರು ಭಾರತೀಯ ಸೇನೆಯಲ್ಲಿ ಜನರಲ್ ಅಧಿಕಾರಿಯಾಗಿ ಸೇವೆ ಸಲ್ಲಿಸುತ್ತಿದ್ದರು. ಅವರು ಭಾರತೀಯ ಸೇನೆಯ ಕ್ವಾರ್ಟರ್ ಮಾಸ್ಟರ್ ಜನರಲ್ ಆಗಿ ನಿವೃತ್ತರಾದರು. ಹಿಂದೆ, ಅವರು III ಕಾರ್ಪ್ಸ್‌‌‌‌‌‌‌ಗೆ ಆದೇಶಿಸಿದರು.
ಆರಂಭಿಕ ಜೀವನ ಮತ್ತು ಶಿಕ್ಷಣ
ಅವರು ವೆಲ್ಲಿಂಗ್ಟನ್‌ನ ರಕ್ಷಣಾ ಸೇವೆಗಳ ಸಿಬ್ಬಂದಿ ಕಾಲೇಜಿನಲ್ಲಿ ಹೈಯರ್ ಕಮಾಂಡ್ ಕೋರ್ಸ್‌ನ ಹಳೆಯ ವಿದ್ಯಾರ್ಥಿಯಾಗಿದ್ದಾರೆ; ಮತ್ತು ದೆಹಲಿಯ ನ್ಯಾಷನಲ್ ಡಿಫೆನ್ಸ್ ಕಾಲೇಜಿನಲ್ಲಿ ರಾಷ್ಟ್ರೀಯ ರಕ್ಷಣಾ ಕೋರ್ಸ್ ಕೋರ್ಸ್.
ವೃತ್ತಿ
ಅವರನ್ನು೮ ಗೂರ್ಖಾ ರೈಫಲ್ಸ್‌ಗೆ ನಿಯೋಜಿಸಲಾಯಿತು. ಅವರು ಈಶಾನ್ಯ ಭಾರತದಲ್ಲಿ ವ್ಯಾಪಕ ಅನುಭವವನ್ನು ಹೊಂದಿದ್ದಾರೆ. ಅವರು ಸಿಯಾಚಿನ್ ಗ್ಲೇಸಿಯರ್‌ನಲ್ಲಿ ಪದಾತಿಸೈನ್ಯದ ಬೆಟಾಲಿಯನ್ ಸೇರಿದಂತೆ ಹಲವಾರು ಆಜ್ಞೆಗಳನ್ನು ಹೊಂದಿದ್ದಾರೆ; ದಕ್ಷಿಣ ಅಸ್ಸಾಂನಲ್ಲಿ ಮೌಂಟೇನ್ ಬ್ರಿಗೇಡ್ ಮತ್ತು ಅಸ್ಸಾಂ ರೈಫಲ್ಸ್ ಶ್ರೇಣಿ. ಅವರು ಬೋಟ್ಸ್ವಾನಾದ ಡಿಫೆನ್ಸ್ ಕಮಾಂಡ್ ಮತ್ತು ಸ್ಟಾಫ್ ಕಾಲೇಜಿನ ಸ್ಥಾಪಕ ಸದಸ್ಯರಲ್ಲಿ ಒಬ್ಬರಾಗಿದ್ದರು.
ಅವರ ವೃತ್ತಿಜೀವನದ ಅವಧಿಯಲ್ಲಿ, ಅವರಿಗೆ ಉತ್ತಮ ಯುದ್ಧ ಸೇವಾ ಪದಕ, ಅತಿ ವಿಶಿಷ್ಟ ಸೇವಾ ಪದಕ ಮತ್ತು ಅವರ ಸೇವೆಗಾಗಿ ಸೇನಾ ಪದಕವನ್ನು ನೀಡಲಾಗಿದೆ.
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಶಾರ್ಜ
ಶಾರ್ಜ ಇದು ಸಂಯುಕ್ತ ಅರಬ್ ಸಂಸ್ಥಾನದ (ಯುನೈಟೆಡ್ ಅರಬ್ ಎಮಿರೇಟ್ಸ್)ಏಳು ಸಂಸ್ಥಾನಗಳಲ್ಲಿ ಒಂದು (ಭಾರತದಲ್ಲಿ ಇರುವ ರಾಜ್ಯಗಳ ಹಾಗೆ). ಶಾರ್ಜ ಸಂಸ್ಥಾನವು ಸಂಯುಕ್ತ ಅರಬ್ ಸಂಸ್ಥಾನದ (ಯುನೈಟೆಡ್ ಅರಬ್ ಎಮಿರೇಟ್ಸ್) ಸಾಂಸ್ಕೃತಿಕ ರಾಜಧಾನಿ ಎಂದು ಗುರುತಿಸಲ್ಪಟ್ಟಿದೆ. ಶಾರ್ಜ ನಗರವು ದೇಶದ ರಾಜಧಾನಿ ಅಬು ಧಾಬಿಯಿಂದ ಸುಮಾರು ೧೭೦ಕಿ.ಮೀ ದೂರದಲ್ಲಿದೆ.
ವಿಸ್ತಾರ ಹಾಗೂ ಜನಸಂಖ್ಯೆ
ಶಾರ್ಜ ಸಂಸ್ಥಾನವು ವಿಸ್ತಾರದಲ್ಲಿ ೨೬೦೦ ಚದುರ ಕಿ.ಮೀ ಇದ್ದು ಸುಮಾರು ೮೦೦೦೦೦ (೨೦೦೮ ಜನಗಣತಿ ಪ್ರಕಾರ) ಜನಸಂಖ್ಯೆ ಹೊಂದಿದೆ. ಶಾರ್ಜ ಸಂಸ್ಥಾನವು ಕಲ್ಬ (Kalba), ದಿಬ್ಬ ಆಲ್ ಹಿಸ್ನ್(Dibba Al-Hisn) ಮತ್ತು ಖೋರ್ ಫಕ್ಕನ್ (Khor Fakkan) ಎಂಬ ಇತರೆ ಸಣ್ಣ ಪಟ್ಟಣಗಳನ್ನು ಒಳಗೊಂಡಿದೆ. ಸಂಯುಕ್ತ ಅರಬ್ ಸಂಸ್ಥಾನವು (ಯುನೈಟೆಡ್ ಅರಬ್ ಎಮಿರೇಟ್ಸ್) ರಾಜರ ಆಡಳಿತವಿರುವ ಕೆಲವೇ ದೇಶಗಳಲ್ಲಿ ಒಂದು. ಇಲ್ಲಿಯ ರಾಜರನ್ನು ಶೇಖ್ ಗಳೆಂದು ಕರೆಯುತ್ತಾರೆ. ಪ್ರಸ್ತುತ ಸುಲ್ತಾನ್ ಬಿನ್ ಮುಹಮ್ಮದ್ ಆಲ್ ಕಾಸಿಮಿ (Dr Sultan bin Muhammad Al-Qasimi) ಅವರು ಶಾರ್ಜಾದ ಶೇಖ್ ಆಗಿರುತ್ತಾರೆ.
ಭೂಶಾಖದ ಶಕ್ತಿ
thumb|280px|ಐಸ್‌ಲೆಂಡ್‌ನಲ್ಲಿನ ನೆಸ್ಜಾವೆಲ್ಲಿರ್‌‌ ಭೂಶಾಖದ ಶಕ್ತಿ ಕೇಂದ್ರದಿಂದ ಹಬೆಯು ಮೇಲೇಳುತ್ತಿರುವುದು. ಭೂಶಾಖದ ಶಕ್ತಿ (ಜಿಯೋಥರ್ಮಲ್‌ ಎಂಬ ಇಂಗ್ಲಿಷ್‌ ಪದ ಗ್ರೀಕ್‌‌ ಮೂಲಗಳಿಂದ ಬಂದಿರುವಂಥದ್ದು: ಜಿಯೋ  ಎಂದರೆ ಭೂಮಿ ಎಂದರ್ಥ, ಹಾಗೂ ಥರ್ಮೋಸ್‌  ಎಂದರೆ ಶಾಖ ಎಂದರ್ಥ) ಎಂಬುದು ಭೂಮಿಯಲ್ಲಿ ಶೇಖರಿಸಲ್ಪಟ್ಟ ಶಾಖದಿಂದ ಪಡೆಯಲಾದ ಶಕ್ತಿಯಾಗಿದೆ. ಈ ಭೂಶಾಖದ ಶಕ್ತಿಯು ಗ್ರಹದ ಮೂಲ ಶಿಲಾಸ್ತರದ ಸಮೂಹದಿಂದ, ಖನಿಜಗಳ ವಿಕಿರಣಪಟುತ್ವದ ಕ್ಷಯಿಸುವಿಕೆಯಿಂದ, ಮತ್ತು ಮೇಲ್ಮೈಯಲ್ಲಿ ಹೀರಿಕೊಳ್ಳಲ್ಪಟ್ಟ ಸೌರಶಕ್ತಿಯಿಂದ ಹುಟ್ಟಿಕೊಳ್ಳುತ್ತದೆ. ಪ್ರಾಚೀನ ಶಿಲಾಯುಗದ ಕಾಲದಿಂದಲೂ ಇದನ್ನು ಸ್ನಾನದ ಉದ್ದೇಶಗಳಿಗಾಗಿ ಬಳಸಲಾಗುತ್ತಿತ್ತು ಮತ್ತು ಪ್ರಾಚೀನ ರೋಮನ್‌ ಕಾಲದಿಂದಲೂ ಇದನ್ನು ಅವರಣ ತಾಪನಕೇಂದ್ರಕ್ಕಾಗಿ ಬಳಸಲಾಗುತ್ತಿತ್ತು. ಆದರೆ ಈಗ ಇದು ವಿದ್ಯುಚ್ಛಕ್ತಿ ಉತ್ಪಾದನೆಯ ಮೂಲವಾಗಿ ಹೆಚ್ಚು ಚಿರಪರಿಚಿತವಾಗಿದೆ. 2007ರ ವೇಳೆಗೆ ಇದ್ದಂತೆ, ವಿಶ್ವಾದ್ಯಂತವಿರುವ ಭೂಶಾಖದ ಸ್ಥಾವರಗಳು ಸುಮಾರು 10 ಗಿಗಾವ್ಯಾಟ್‌‌ಗಳಷ್ಟು ವಿದ್ಯುಚ್ಛಕ್ತಿಯನ್ನು ಉತ್ಪಾದಿಸುವ ಸಾಮರ್ಥ್ಯವನ್ನು ಹೊಂದಿವೆ ಮತ್ತು ಜಾಗತಿಕ ವಿದ್ಯುಚ್ಛಕ್ತಿ ಬೇಡಿಕೆಯ 0.3%ನಷ್ಟು ಭಾಗವನ್ನು ಕಾರ್ಯತಃ ಪೂರೈಸುತ್ತಿವೆ. ಒಂದು ಹೆಚ್ಚುವರಿ 28 ಗಿಗಾವ್ಯಾಟ್‌ಗಳಷ್ಟು ನೇರ ಭೂಶಾಖದ ತಾಪನ ಸಾಮರ್ಥ್ಯವನ್ನು ಜಿಲ್ಲಾ ತಾಪನಕೇಂದ್ರ, ಅವರಣ ತಾಪನಕೇಂದ್ರ, ಖನಿಜ ಜಲಧಾಮ ಕೇಂದ್ರಗಳು, ಕೈಗಾರಿಕಾ ಪ್ರಕ್ರಿಯೆಗಳು, ಲವಣ ನಿರ್ಮೂಲನ ಮತ್ತು ವ್ಯಾವಸಾಯಿಕ ಅನ್ವಯಿಕೆಗಳಿಗಾಗಿ ಸ್ಥಾಪಿಸಲಾಗಿದೆ.
ಭೂಶಾಖದ ಶಕ್ತಿಯು ವೆಚ್ಚ-ಪರಿಣಾಮಕ, ವಿಶ್ವಾಸಾರ್ಹ, ಸಮರ್ಥನೀಯ, ಹಾಗೂ ಪರಿಸರೀಯ ಸ್ನೇಹಿ ಲಕ್ಷಣಗಳನ್ನು ಹೊಂದಿದೆಯಾದರೂ, ಇದು ಭೂಮಿಯ ಹೊರಪದರದ ಗಡಿಗಳಿಗೆ ಹತ್ತಿರವಿರುವ ಪ್ರದೇಶಗಳಿಗೆ ಐತಿಹಾಸಿಕವಾಗಿ ಸೀಮಿತಗೊಳ್ಳುತ್ತಾ ಬಂದಿತ್ತು. ಇತ್ತೀಚಿನ ತಾಂತ್ರಿಕ ಪ್ರಗತಿಗಳು ಕಾರ್ಯಸಾಧ್ಯವಾದ ಸಂಪನ್ಮೂಲಗಳ ವ್ಯಾಪ್ತಿ ಮತ್ತು ಗಾತ್ರವನ್ನು ಎದ್ದುಕಾಣುವಂತೆ, ಅದರಲ್ಲೂ ವಿಶೇಷವಾಗಿ ಮನೆಯ ತಾಪನವ್ಯವಸ್ಥೆಯಂಥ ಅನ್ವಯಿಕೆಗಳಿಗೆ ಸಂಬಂಧಿಸಿದಂತೆ ಪರಿಣಾಮಕಾರಿಯಾಗಿ ವಿಸ್ತರಿಸಿವೆ. ಇದರಿಂದಾಗಿ ಬಹು ವ್ಯಾಪಕವಾದ ಉಪಯೋಗವನ್ನು ಪಡೆಯುವಲ್ಲಿನ ಒಂದು ಸಂಭಾವ್ಯತೆಯನ್ನು ತೆರೆದಿಟ್ಟಂತಾಗಿದೆ. ಭೂಶಾಖದ ಬಾವಿಗಳು ಭೂಮಿಯೊಳಗಿನ ಆಳದ ಸ್ತರದಲ್ಲಿ ಹಿಡಿದಿಡಲ್ಪಟ್ಟಿರುವ ಹಸಿರುಮನೆಯ ಅನಿಲಗಳನ್ನು ಬಿಡುಗಡೆ ಮಾಡುತ್ತವೆಯಾದರೂ, ಪಳೆಯುಳಿಕೆ ಇಂಧನಗಳಿಗೆ ಹೋಲಿಸಿದಾಗ ಈ ಹೊರಸೂಸುವಿಕೆಗಳು ಅವುಗಳಿಗಿಂತ ತಲಾ ಶಕ್ತಿಯ ಏಕಮಾನಕ್ಕೆ ಸಾಕಷ್ಟು ಕಡಿಮೆ ಪ್ರಮಾಣದಲ್ಲಿವೆ. ಇದರ ಪರಿಣಾಮವಾಗಿ, ಭೂಶಾಖದ ಶಕ್ತಿಯು ಒಂದುವೇಳೆ ಪಳೆಯುಳಿಕೆ ಇಂಧನಗಳ ಸ್ಥಾನದಲ್ಲಿ ವ್ಯಾಪಕವಾಗಿ ನೆಲೆಗೊಳಿಸಲ್ಪಟ್ಟರೆ, ಜಾಗತಿಕ ತಾಪಮಾನದ ಏರಿಕೆಯನ್ನು ತಗ್ಗಿಸಲು ನೆರವಾಗುವ ಸಂಭಾವ್ಯತೆಯನ್ನು ಇದು ಹೊಂದಿದೆ ಎಂದು ಹೇಳಬಹುದು.
ಸೈದ್ಧಾಂತಿಕವಾಗಿ ಹೇಳುವುದಾದರೆ, ಭೂಮಿಯ ಭೂಶಾಖದ ಸಂಪನ್ಮೂಲಗಳು ಮಾನವಕುಲದ ಶಕ್ತಿಯ ಅಗತ್ಯತೆಗಳನ್ನು ಪೂರೈಕೆ ಮಾಡುವಲ್ಲಿ ಅಗತ್ಯಕ್ಕಿಂತ ಹೆಚ್ಚಿವೆಯಾದರೂ, ಅದರ ಪೈಕಿ ಕೇವಲ ಕೆಲವೇ ಭಾಗವನ್ನು ಲಾಭದಾಯಕವಾಗಿ ಬಳಸಿಕೊಳ್ಳಬಹುದಾಗಿದೆ. ಆಳದ ಸಂಪನ್ಮೂಲಗಳಿಗೆ ಸಂಬಂಧಿಸಿದ ಕೊರೆಯುವಿಕೆ ಮತ್ತು ಪರಿಶೋಧನಾ ಕಾರ್ಯಗಳಿಗೆ ಹತ್ತಾರು ದಶಲಕ್ಷ ಡಾಲರುಗಳಷ್ಟು ಹಣವು ವೆಚ್ಚವಾಗುತ್ತದೆ, ಮತ್ತು ಯಶಸ್ಸಿನ ಖಾತರಿ ಇಲ್ಲಿರುವುದಿಲ್ಲ. ಭೂಶಾಖದ ಶಕ್ತಿಯ ಭವಿಷ್ಯದ ವ್ಯಾಪಿಸುವಿಕೆಗೆ ಸಂಬಂಧಿಸಿದ ಮುನ್ಸೂಚನೆಗಳು, ತಂತ್ರಜ್ಞಾನದ ಬೆಳವಣಿಗೆ, ಶಕ್ತಿಯ ಬೆಲೆ, ಸಹಾಯಧನಗಳು, ಹಾಗೂ ಬಡ್ಡಿದರಗಳನ್ನು ಕುರಿತಾದ ಎಣಿಕೆಗಳನ್ನು ಅವಲಂಬಿಸಿರುತ್ತವೆ.
ವಿದ್ಯುಚ್ಛಕ್ತಿ
ಇಪ್ಪತ್ತ-ನಾಲಕ್ಕು ದೇಶಗಳು 2005ರಲ್ಲಿ ಭೂಶಾಖದ ಶಕ್ತಿಯಿಂದ ಒಟ್ಟು 56,786 ಗಿಗಾವ್ಯಾಟ್‌-ಗಂಟೆಗಳಷ್ಟು (GW·h) (204 PJ) ವಿದ್ಯುಚ್ಛಕ್ತಿಯನ್ನು ಉತ್ಪಾದಿಸಿದ್ದು, ಇದು ವಿಶ್ವಾದ್ಯಂತದ ವಿದ್ಯುಚ್ಛಕ್ತಿ ಬಳಕೆಯ 0.3%ನಷ್ಟು ಪಾಲನ್ನು ಪೂರೈಸಿದಂತಾಗಿದೆ. ಎಲ್ಲಾ ಮೂಲಗಳಿಂದ ಬರುವ ಜಾಗತಿಕ ವಿದ್ಯುಚ್ಛಕ್ತಿ ಉತ್ಪಾದನೆಯೊಂದಿಗೆ ಸಮಗತಿಯಲ್ಲಿ ಹೆಜ್ಜೆಹಾಕುತ್ತಾ ಉತ್ಪಾದನೆಯು ವಾರ್ಷಿಕವಾಗಿ 3%ನಷ್ಟು ಬೆಳೆಯುತ್ತಿದೆ. ಸ್ಥಾವರಗಳ ಸಂಖ್ಯೆಯಲ್ಲಿನ ಒಂದು ಹೆಚ್ಚಳದ ಮೂಲಕವಷ್ಟೇ ಅಲ್ಲದೇ ಅವುಗಳ ಸಾಮರ್ಥ್ಯದ ಅಂಶಗಳಲ್ಲಿನ ಸುಧಾರಣೆಗಳ ಮೂಲಕವೂ ಸಹ ಬೆಳವಣಿಗೆಯನ್ನು ಸಾಧಿಸಲಾಗುತ್ತಿದೆ. ಏಕೆಂದರೆ, ಉದಾಹರಣೆಗೆ ಗಾಳಿಶಕ್ತಿ ಅಥವಾ ಸೌರಶಕ್ತಿಗಳಂತಿರದ ಭೂಶಾಖದ ಶಕ್ತಿಯು, ಶಕ್ತಿಯ ಬದಲಾಗುವ ಮೂಲಗಳ ಮೇಲೆ ನೆಚ್ಚಿಕೊಂಡಿರುವುದಿಲ್ಲ. ಇದರ ಸಾಮರ್ಥ್ಯದ ಅಂಶವು ಸಾಕಷ್ಟು ದೊಡ್ಡದಿದ್ದು, 96%ನಷ್ಟರವರೆಗೆ ಅದು ಸಮರ್ಥಿಸಲ್ಪಟ್ಟಿದೆ. 2005ರಲ್ಲಿ ಇದರ ಜಾಗತಿಕ ಸರಾಸರಿ ಪ್ರಮಾಣವು 73%ನಷ್ಟಿತ್ತು. ಜಾಗತಿಕ ಮಟ್ಟದಲ್ಲಿನ ಇದರ ನೆಲೆಗೊಳಿಸಲಾದ ಅಥವಾ ಅಳವಡಿಸಲ್ಪಟ್ಟ ಸಾಮರ್ಥ್ಯವು 2007ರಲ್ಲಿ 10 ಗಿಗಾವ್ಯಾಟ್‌ಗಳಷ್ಟು (GW) ಇತ್ತು.
ಪ್ರಪಂಚದಲ್ಲಿನ ಭೂಶಾಖದ ಶಕ್ತಿ ಸ್ಥಾವರಗಳ ಅತ್ಯಂತ ದೊಡ್ಡ ಗುಂಪನ್ನು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ(USA) ಕ್ಯಾಲಿಫೋರ್ನಿಯಾದಲ್ಲಿನ ಒಂದು ಭೂಶಾಖದ ಕ್ಷೇತ್ರವಾದ ದಿ ಗೀಸರ್ಸ್‌‌ ಎಂಬಲ್ಲಿ ಸ್ಥಾಪಿಸಲಾಗಿದೆ. 2004ರ ವೇಳೆಗೆ ಇದ್ದಂತೆ, ಐದು ದೇಶಗಳು (ಎಲ್‌ ಸಾಲ್ವೆಡಾರ್‌‌, ಕೀನ್ಯಾ, ಫಿಲಿಪ್ಪೀನ್ಸ್‌‌, ಐಸ್‌ಲೆಂಡ್‌, ಮತ್ತು ಕೋಸ್ಟ ರಿಕಾ) ತಮ್ಮ ವಿದ್ಯುಚ್ಛಕ್ತಿಯ ಪೈಕಿ 15%ಗಿಂತ ಹೆಚ್ಚು ಭಾಗವನ್ನು ಭೂಶಾಖದ ಮೂಲಗಳಿಂದ ಉತ್ಪಾದಿಸುತ್ತವೆ.
ತೀರಾ ಇತ್ತೀಚಿನವರೆಗೆ ಭೂಶಾಖದ ವಿದ್ಯುತ್‌ ಸ್ಥಾವರಗಳನ್ನು ಭೂಮಿಯ ಹೊರಪದರಗಳ ಅಂಚುಗಳ ಮೇಲೆ ಏಕಮಾತ್ರವಾಗಿ ಕಟ್ಟಿಕೊಂಡು ಬರಲಾಗಿದೆ. ಭೂಮಿಯ ಹೊರಪದರಗಳಲ್ಲಿ ಮೇಲ್ಮೈಗೆ ಸಮೀಪದಲ್ಲಿ ಉನ್ನತ ತಾಪಮಾನದ ಭೂಶಾಖದ ಸಂಪನ್ಮೂಲಗಳು ಲಭ್ಯವಿರುವುದು ಇದಕ್ಕೆ ಕಾರಣ. ಅವಳಿ ಆವರ್ತನ ಶಕ್ತಿಸ್ಥಾವರಗಳ ಅಭಿವೃದ್ಧಿ ಹಾಗೂ ಕೊರೆಯುವಿಕೆ ಮತ್ತು ಸಾರತೆಗೆಯುವಿಕೆ ತಂತ್ರಜ್ಞಾನದಲ್ಲಿನ ಸುಧಾರಣೆಗಳು, ಒಂದು ಹೆಚ್ಚು ಬೃಹತ್ತಾಗಿರುವ ಭೌಗೋಳಿಕ ವ್ಯಾಪ್ತಿಯ ಮೇಲೆ ವರ್ಧಿಸಲ್ಪಟ್ಟ ಭೂಶಾಖದ ಪದ್ಧತಿಗಳಿಗೆ ಅವಕಾಶ ಕಲ್ಪಿಸಬಹುದು. ಪ್ರಮಾಣೀಕರಣ ಯೋಜನೆಗಳು ಜರ್ಮನಿಯ ಲ್ಯಾಂಡೌ-ಫಾಲ್ಜ್‌, ಮತ್ತು ಫ್ರಾನ್ಸ್‌‌‌ನ ಸೌಲ್ಟ್ಜ್‌-ಸೌಸ್‌-ಫೋರೆಟ್ಸ್‌‌ ಎಂಬಲ್ಲಿ ಕಾರ್ಯಾತ್ಮಕವಾಗಿದ್ದರೆ, ಸ್ವಿಜರ್‌ಲೆಂಡ್‌ನ ಬೇಸೆಲ್‌ ಎಂಬಲ್ಲಿನ ಒಂದು ಮುಂಚಿನ ಪ್ರಯತ್ನವನ್ನು ಅದು ಭೂಕಂಪಗಳನ್ನು ಪ್ರಚೋದಿಸಿದ ನಂತರ ಮುಚ್ಚಲಾಯಿತು. ಇತರ ಪ್ರಮಾಣೀಕರಣ ಯೋಜನೆಗಳು ಆಸ್ಟ್ರೇಲಿಯಾ, ಯುನೈಟೆಡ್‌ ಕಿಂಗ್‌ಡಂ (UK), ಮತ್ತು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ನಿರ್ಮಾಣದ ಹಂತದಲ್ಲಿವೆ.
ನೇರ ಪ್ರಯೋಗ
2004ರಲ್ಲಿ, ಸರಿಸುಮಾರು 70 ದೇಶಗಳು ಒಟ್ಟಾರೆಯಾಗಿ 270 ಪೆಟಾಜೌಲ್‌ಗಳಷ್ಟು (PJ) ಪ್ರಮಾಣದ ಭೂಶಾಖದ ತಾಪನದ ನೇರ ಬಳಕೆ ಮಾಡಿಕೊಂಡಿವೆ. ಇದರ ಪೈಕಿಯ ಅರ್ಧಕ್ಕಿಂತ ಹೆಚ್ಚುಭಾಗದ ಶಕ್ತಿಯು ಅವರಣ ತಾಪನಕೇಂದ್ರಕ್ಕಾಗಿ ಬಳಸಲ್ಪಟ್ಟರೆ, ಮತ್ತೊಂದು ಮೂರು ಭಾಗವು ಬಿಸಿಮಾಡಲಾದ ಈಜುಕೊಳಗಳಿಗಾಗಿ ಬಳಕೆಯಾಯಿತು. ಉಳಿಕೆಯಾದ ಭಾಗವು ಕೈಗಾರಿಕಾ ಮತ್ತು ವ್ಯಾವಸಾಯಿಕ ಅನ್ವಯಿಕೆಗಳಿಗಾಗಿ ಬಳಸಲ್ಪಟ್ಟಿತು. ಜಾಗತಿಕ ಮಟ್ಟದಲ್ಲಿನ ನೆಲೆಗೊಳಿಸಲ್ಪಟ್ಟ ಸಾಮರ್ಥ್ಯವು 28 GWನಷ್ಟು ಇತ್ತಾದರೂ, ಚಳಿಗಾಲದಲ್ಲಿ ಶಾಖವು ಬಹುಪಾಲು ಅಗತ್ಯವಾಗುತ್ತದೆಯಾದ್ದರಿಂದ, ಸಾಮರ್ಥ್ಯದ ಅಂಶಗಳು ಕಡಿಮೆಯಾಗಿರುವಂತೆ (ಸರಾಸರಿಯಾಗಿ 30%ನಷ್ಟು) ಕಂಡುಬಂದವು. ಮೇಲೆ ನಮೂದಿಸಲಾಗಿರುವ ಅಂಕಿ-ಅಂಶಗಳಲ್ಲಿ 88 PJಯಷ್ಟು ಅವರಣ ತಾಪನದ ಪ್ರಮಾಣವು ಎದ್ದುಕಾಣುವಂತಿದೆ. ಇದನ್ನು 15 GWನಷ್ಟು ಒಂದು ಒಟ್ಟು ಸಾಮರ್ಥ್ಯದೊಂದಿಗಿನ, ಒಂದು ಅಂದಾಜಿಸಲ್ಪಟ್ಟ 1.3 ದಶಲಕ್ಷ ಭೂಶಾಖದ ಶಾಖ ಪಂಪುಗಳಿಂದ ಪಡೆಯಲಾಗಿದೆ. ಶಾಖದ ಪಂಪುಗಳು ಭೂಶಾಖದ ಶಕ್ತಿಯನ್ನು ಬಳಕೆಮಾಡಿಕೊಳ್ಳುವುದಕ್ಕೆ ಸಂಬಂಧಿಸಿದಂತೆ ಅತ್ಯಂತ-ವೇಗವಾಗಿ ಬೆಳೆಯುತ್ತಿರುವ ಸಾಧನಗಳಾಗಿದ್ದು, ಶಕ್ತಿ ಉತ್ಪಾದನೆಯಲ್ಲಿ 30%ನಷ್ಟು ಪ್ರಮಾಣದಲ್ಲಿರುವ ಒಂದು ಜಾಗತಿಕ ವಾರ್ಷಿಕ ಬೆಳವಣಿಗೆಯನ್ನು ಅವು ಹೊಂದಿವೆ. ಇವುಗಳ ಪೈಕಿ ಬಹುಪಾಲು ಹೊಸ ಶಾಖದ ಪಂಪುಗಳು ಗೃಹಸಂಬಂಧಿ ತಾಪನಕಾರ್ಯಗಳಿಗಾಗಿ ಅಳವಡಿಸಲ್ಪಡುತ್ತಿವೆ.
ನೇರ ತಾಪನ ಪ್ರಕ್ರಿಯೆಯು ತನ್ನೆಲ್ಲಾ ಸ್ವರೂಪಗಳಲ್ಲಿ ವಿದ್ಯುಚ್ಛಕ್ತಿ ಉತ್ಪಾದನೆಗಿಂತ ತುಂಬಾ ಹೆಚ್ಚು ಪರಿಣಾಮಕಾರಿಯಾಗಿದೆ ಮತ್ತು ಶಾಖ ಸಂಪನ್ಮೂಲದ ಮೇಲೆ ಇದು ಕಡಿಮೆ ಬೇಡಿಕೆಯನ್ನುಳ್ಳ ತಾಪಮಾನದ ಅವಶ್ಯಕತೆಗಳನ್ನು ಇರಿಸುತ್ತದೆ. ಶಾಖವು ಒಂದು ಭೂಶಾಖದ ವಿದ್ಯುತ್ತಿನ ಸ್ಥಾವರದೊಂದಿಗಿನ ಸಹ-ಉತ್ಪಾದನೆಯಿಂದ ಅಥವಾ ಸಣ್ಣದಾಗಿರುವ ಬಾವಿಗಳಿಂದ ಅಥವಾ ಆಳವಿಲ್ಲದ ನೆಲದಲ್ಲಿ ಹುದುಗಿಸಲ್ಪಟ್ಟಿರುವ ಶಾಖ ವಿನಿಮಯಕಾರಕಗಳಿಂದ ಬರಬಹುದು. ಇದರ ಪರಿಣಾಮವಾಗಿ, ಒಂದು ಸಾಕಷ್ಟು ಹೆಚ್ಚಿನ ಭೌಗೋಳಿಕ ವ್ಯಾಪ್ತಿಯ ಮೇಲೆ ಭೂಶಾಖದ ತಾಪನವು ಭೂಶಾಖದ ವಿದ್ಯುಚ್ಛಕ್ತಿಗಿಂತ ಮಿತವ್ಯಯಕಾರಿಯಾಗಿದೆ. ನೈಸರ್ಗಿಕ ಬಿಸಿನೀರಿನ ಬುಗ್ಗೆಗಳು ಲಭ್ಯವಿರುವ ಜಾಗಗಳಲ್ಲಿ ಕಾಯಿಸಿದ ನೀರನ್ನು ನೇರವಾಗಿ ಶಾಖ ಪ್ರಸಾರಕಗಳೊಳಗೆ ಹಾಯಿಸಬಹುದು. ಒಂದುವೇಳೆ, ನೆಲವು ಬಿಸಿಯಾಗಿದ್ದರೂ ಶುಷ್ಕವಾಗಿದ್ದರೆ, ಭೂಮಿಯ ಕೊಳವೆಗಳು ಅಥವಾ ಕೆಳಕುಳಿಯ ಶಾಖ ವಿನಿಮಯಕಾರಕಗಳು ಶಾಖವನ್ನು ಸಂಗ್ರಹಿಸಬಲ್ಲವು. ಆದರೆ, ನೆಲವು ಕೋಣೆಯ ತಾಪಮಾನಕ್ಕಿಂತಲೂ ತಂಪಾಗಿರುವ ಪ್ರದೇಶಗಳಲ್ಲಿಯೂ, ಸಾಂಪ್ರದಾಯಿಕ ಕುಲುಮೆಗಳಿಂದ ಉತ್ಪಾದಿಸಬಹುದಾದುದಕ್ಕಿಂತ ಹೆಚ್ಚು ವೆಚ್ಚ-ಪರಿಣಾಮಕವಾಗಿರುವ ಹಾಗೂ ಚೊಕ್ಕವಾಗಿರುವ ರೀತಿಯಲ್ಲಿ ಶಾಖವನ್ನು ಒಂದು ಭೂಶಾಖದ ಶಾಖ ಪಂಪಿನಿಂದ ಪಡೆದುಕೊಳ್ಳಲು ಸಾಧ್ಯವಿದೆ. ಈ ಉಪಕರಣಗಳು ಸಾಂಪ್ರದಾಯಿಕವಾದ ಭೂಶಾಖದ ತಂತ್ರಗಳಿಗಿಂತ ಮಿಗಿಲಾಗಿ, ಸಾಕಷ್ಟು ಮೇಲುಮೇಲಿನ ಭಾಗದಲ್ಲಿರುವ ಹಾಗೂ ತಂಪಾಗಿರುವ ಸಂಪನ್ಮೂಲಗಳನ್ನು ಸೆಳೆಯುತ್ತವೆ, ಮತ್ತು ಹವಾ ನಿಯಂತ್ರಣ, ಕಾಲೋಚಿತವಾದ ಶಕ್ತಿ ಸಂಗ್ರಹಣೆ, ಸೌರಶಕ್ತಿ ಸಂಗ್ರಹಿಸುವಿಕೆ, ಹಾಗೂ ವಿದ್ಯುತ್‌ ತಾಪನವನ್ನು ಒಳಗೊಂಡಂತೆ ಒಂದು ವೈವಿಧ್ಯಮಯವಾದ ಇತರ ಚಟುವಟಿಕೆಗಳನ್ನು ಅವು ಆಗಿಂದಾಗ್ಗೆ ಸಂಯೋಜಿಸುತ್ತವೆ. ಭೂಶಾಖದ ಶಾಖ ಪಂಪುಗಳನ್ನು ಪ್ರಪಂಚದ ಯಾವುದೇ ಭಾಗದಲ್ಲಿ ಅವರಣ ತಾಪನ ಪ್ರಕ್ರಿಯೆಗಾಗಿ ಅವಶ್ಯವಾಗಿ ಬಳಸಿಕೊಳ್ಳಬಹುದು.
ಭೂಶಾಖದ ಶಾಖವು ಅನೇಕ ಅನ್ವಯಿಕೆಗಳನ್ನು ಬೆಂಬಲಿಸುತ್ತದೆ. ಇಡೀ ಸಮುದಾಯಗಳಲ್ಲಿ ಕಟ್ಟಡಗಳನ್ನು ಬಿಸಿಮಾಡಲು ಜಿಲ್ಲಾ ತಾಪನ ಅನ್ವಯಿಕೆಗಳು ಕೊಳವೆಗಳ ಮೂಲಕ ಸಾಗಿಸಲಾಗುವ ಬಿಸಿನೀರಿನ ಜಾಲಗಳನ್ನು ಬಳಸುತ್ತವೆ. ಐಸ್‌ಲೆಂಡ್‌ನ ರೆಕ್ಜಾವಿಕ್‌ ಎಂಬಲ್ಲಿ, ಜಿಲ್ಲಾ ತಾಪನ ವ್ಯವಸ್ಥೆಯಿಂದ ಬರುವ ಬಳಸಿದ ನೀರನ್ನು, ಮಂಜನ್ನು ಕರಗಿಸಲು ಪಾವಟಿಗೆ ಹಾಗೂ ಪಾದಚಾರಿ ಹಾದಿಗಳ ಕೆಳಗೆ ಕೊಳವೆಗಳ ಮೂಲಕ ಹಾಯಿಸಲಾಗುತ್ತದೆ. ಭೂಶಾಖದ ಲವಣ ನಿರ್ಮೂಲನ ವ್ಯವಸ್ಥೆಯನ್ನು ನಿರೂಪಿಸಲಾಗಿದೆ.
ಪರಿಸರೀಯ ಪ್ರಭಾವ
thumb|ಫಿಲಿಪ್ಪೀನ್ಸ್‌‌ನಲ್ಲಿನ ಭೂಶಾಖದ ಶಕ್ತಿ ಕೇಂದ್ರ thumb|right|ಈಶಾನ್ಯ ಐಸ್‌ಲೆಂಡ್‌ನಲ್ಲಿನ ಕ್ರಾಫ್ಲಾ ಭೂಶಾಖದ ಕೇಂದ್ರ ಆಳದ ಭೂಮಿಯಿಂದ ಸೆಳೆಯಲ್ಪಟ್ಟ ದ್ರವ ಪದಾರ್ಥಗಳು ಅನಿಲಗಳ ಒಂದು ಮಿಶ್ರಣವನ್ನು ತಮ್ಮೊಂದಿಗೆ ಒಯ್ಯುತ್ತವೆ. ಅವುಗಳಲ್ಲಿ ಗಮನಾರ್ಹವಾದವುಗಳೆಂದರೆ: ಇಂಗಾಲದ ಡೈಯಾಕ್ಸೈಡು, ಜಲಜನಕದ ಸಲ್ಫೈಡು , ಮೀಥೇನ್‌ ಮತ್ತು ಅಮೋನಿಯಾ. ಈ ಮಾಲಿನ್ಯಕಾರಕಗಳು ಒಂದು ವೇಳೆ ಬಿಡುಗಡೆ ಮಾಡಲ್ಪಟ್ಟರೆ, ಜಾಗತಿಕ ತಾಪಮಾನದ ಏರಿಕೆ, ಆಮ್ಲ ಮಳೆ, ಮತ್ತು ಅನಾರೋಗ್ಯಕರ ಅಥವಾ ಹಾನಿಕರ ವಾಸನೆಗಳಿಗೆ ತಮ್ಮದೇ ಆದ ಕೊಡುಗೆಯನ್ನು ನೀಡುತ್ತವೆ. ಅಸ್ತಿತ್ವದಲ್ಲಿರುವ ಭೂಶಾಖದ ವಿದ್ಯುತ್‌ ಸ್ಥಾವರಗಳು ಪ್ರತಿ ಮೆಗಾವ್ಯಾಟ್‌-ಗಂಟೆಯಷ್ಟು (MW·h) ವಿದ್ಯುಚ್ಛಕ್ತಿಗೆ ಒಂದು ಸರಾಸರಿ 122 ಕೆ.ಜಿ.ಯಷ್ಟು ...ನ್ನು ಹೊರಸೂಸುತ್ತವೆ. ಇದು ಸಾಂಪ್ರದಾಯಿಕ ಪಳೆಯುಳಿಕೆ ಇಂಧನ ಸ್ಥಾವರಗಳ ಹೊರಸೂಸುವಿಕೆಯ ತೀವ್ರತೆಯ ಒಂದು ಪುಟ್ಟ ಅಂಶವಾಗಿದೆ. ಉನ್ನತ ಮಟ್ಟಗಳ ಆಮ್ಲಗಳು ಮತ್ತು ಬಾಷ್ಪಶೀಲ ರಾಸಾಯನಿಕಗಳನ್ನು ಕಂಡುಕೊಳ್ಳುವ ಸ್ಥಾವರಗಳು, ನಿಷ್ಕಾಸವನ್ನು ತಗ್ಗಿಸಲು ಹೊರಸೂಸುವಿಕೆಯ-ನಿಯಂತ್ರಣದ ವ್ಯವಸ್ತೆಗಳನ್ನು ಸಾಮಾನ್ಯವಾಗಿ ಅಳವಡಿಸಿಕೊಂಡಿರುತ್ತವೆ. ಸೈದ್ಧಾಂತಿಕವಾಗಿ ಹೇಳುವುದಾದರೆ, ಭೂಶಾಖದ ಸ್ಥಾವರಗಳು ಇಂಗಾಲದ ವಶ ಮತ್ತು ಸಂಗ್ರಹಣೆಯ ಒಂದು ಸ್ವರೂಪದಲ್ಲಿ ಈ ಅನಿಲಗಳನ್ನು ಭೂಮಿಯೊಳಗೆ ಹಿಂದಕ್ಕೆ ಒಳಹೊಗಿಸಬಲ್ಲವು.
ನೇರ ಭೂಶಾಖದ ತಾಪನ ವ್ಯವಸ್ಥೆಗಳು ಪಂಪುಗಳು ಮತ್ತು ಸಂಪೀಡಕಗಳನ್ನು ಒಳಗೊಳ್ಳುತ್ತವೆ, ಮತ್ತು ಅವು ಬಳಸಿಕೊಳ್ಳುವ ವಿದ್ಯುಚ್ಛಕ್ತಿಯು ಒಂದು ಮಾಲಿನ್ಯಕಾರಕ ಮೂಲದಿಂದ ಬರಬಹುದು. ಈ ಪರಾವಲಂಬಿ ಹೊರೆಯು ಸಾಮಾನ್ಯವಾಗಿ ಶಾಖ ಉತ್ಪಾದನೆಯ ಒಂದು ಅಂಶವಾಗಿರುತ್ತದೆ, ಆದ್ದರಿಂದ ಇದು ಯಾವಾಗಲೂ ವಿದ್ಯುತ್‌ ತಾಪನಕ್ಕಿಂತಲೂ ಕಡಿಮೆ ಮಾಲಿನ್ಯಕಾರಕವಾಗಿರುತ್ತದೆ. ಆದಾಗ್ಯೂ, ಒಂದುವೇಳೆ ಇಂಧನಗಳನ್ನು ಸುಡುವುದರ ಮೂಲಕ ವಿದ್ಯುಚ್ಛಕ್ತಿಯು ಉತ್ಪಾದಿಸಲ್ಪಟ್ಟರೆ, ಆಗ ಭೂಶಾಖದ ತಾಪನದ ನಿವ್ವಳ ಮಾಲಿನ್ಯವನ್ನು ಶಾಖಕ್ಕಾಗಿ ಇಂಧನವನ್ನು ನೇರವಾಗಿ ಕಾಯಿಸುವುದಕ್ಕೆ ಹೋಲಿಸಬಹುದಾಗಿದೆ. ಉದಾಹರಣೆಗೆ, ಸಂಯೋಜಿತ ಆವರ್ತನದ ನೈಸರ್ಗಿಕ ಅನಿಲ ಸ್ಥಾವರವೊಂದರಿಂದ ಪಡೆದ ವಿದ್ಯುಚ್ಛಕ್ತಿಯಿಂದ ಶಕ್ತಿಪಡೆದ ಒಂದು ಭೂಶಾಖದ ಶಾಖ ಪಂಪು, ಅದೇ ಗಾತ್ರದ, ನೈಸರ್ಗಿಕ ಅನಿಲವನ್ನು ಬಾಷ್ಪೀಕರಿಸುವ ಕುಲುಮೆಯೊಂದು ಉತ್ಪಾದಿಸುವ ಮಾಲಿನ್ಯದಷ್ಟೇ ಸುಮಾರಿನ ಪ್ರಮಾಣದಲ್ಲಿ ಮಾಲಿನ್ಯವನ್ನುಂಟುಮಾಡುತ್ತದೆ. ಆದ್ದರಿಂದ, ನೇರ ಭೂಶಾಖದ ತಾಪನ ಅನ್ವಯಿಕೆಗಳ ಪರಿಸರೀಯ ಮೌಲ್ಯವು, ನೆರೆಹೊರೆಯ ವಿದ್ಯುತ್‌ ಚೌಕಟ್ಟಿನ ಹೊರಸೂಸುವಿಕೆಗಳ ತೀವ್ರತೆಯ ಮೇಲೆ ಅತೀವವಾಗಿ ಅವಲಂಬಿತವಾಗಿದೆ.
ಸ್ಥಾವರ ನಿರ್ಮಾಣವು ನೆಲದ ಸ್ಥಿರತೆಯ ಮೇಲೆ ಪ್ರತಿಕೂಲ ಪರಿಣಾಮವನ್ನು ಬೀರಬಹುದು. ನ್ಯೂಜಿಲೆಂಡ್‌‌‌ನ ವೈರೇಕೀ ಕ್ಷೇತ್ರದಲ್ಲಿ ಹಾಗೂ ಜರ್ಮನಿಯ ಸ್ಟೌಫೆನ್‌ ಇಮ್‌ ಬ್ರೀಸ್ಗೌನಲ್ಲಿ ಕುಸಿತವು ಸಂಭವಿಸಿದೆ. ಜಲಸಂಪೀಡಿತ ಸೀಳಾಗುವಿಕೆಯ ಭಾಗವಾಗಿ ವರ್ಧಿಸಲ್ಪಟ್ಟ ಭೂಶಾಖದ ವ್ಯವಸ್ಥೆಗಳು ಭೂಕಂಪಗಳನ್ನು ಪ್ರಚೋದಿಸಬಹುದು. ನೀರು ಒಳಹೊಗಿಸುವ ಪ್ರಕ್ರಿಯೆಯ ಮೊದಲ 6 ದಿನಗಳ ಅವಧಿಯ ನಂತರದಲ್ಲಿ ರಿಕ್ಟರ್‌ ಮಾಪಕದ ಮೇಲೆ 3.4ರಷ್ಟು ಪ್ರಮಾಣದವರೆಗಿನ 10,000ಕ್ಕೂ ಹೆಚ್ಚಿನ ಭೂಕಂಪ ಸಂಬಂಧಿ ಘಟನೆಗಳು ಸಂಭವಿಸಿದ್ದರಿಂದಾಗಿ, ಸ್ವಿಜರ್‌ಲೆಂಡ್‌‌‌ನ ಬೇಸೆಲ್‌‌ನಲ್ಲಿನ ಯೋಜನೆಯನ್ನು ರದ್ದುಗೊಳಿಸಲಾಯಿತು.
ಭೂಶಾಖದ ಸ್ಥಾವರವು ಕನಿಷ್ಟತಮ ಭೂಮಿ ಹಾಗೂ ಸಿಹಿನೀರಿನ ಅವಶ್ಯಕತೆಗಳನ್ನು ಹೊಂದಿದೆ. ಕಲ್ಲಿದ್ದಲಿನ ಶಾಖೋತ್ಪನ್ನ ಸೌಕರ್ಯಗಳು ಹಾಗೂ ಗಾಳಿಯ ಕೇಂದ್ರಗಳಿಂದ ಕ್ರಮವಾಗಿ ಬಳಸಲ್ಪಡುವ 32 ಮತ್ತು 12 ಚದರ ಕಿಲೋಮೀಟರುಗಳ ಸ್ಥಳಾವಕಾಶಕ್ಕೆ ಪ್ರತಿಯಾಗಿ, ಭೂಶಾಖದ ಸ್ಥಾವರಗಳು ಪ್ರತಿ ಗಿಗಾವ್ಯಾಟ್‌ನಷ್ಟು ವಿದ್ಯುತ್ತಿನ ಉತ್ಪಾದನೆಗೆ (ಸಾಮರ್ಥ್ಯವಲ್ಲ) 3.5 ಚದರ ಕಿಲೋಮೀಟರುಗಳಷ್ಟು ಸ್ಥಳಾವಕಾಶವನ್ನು ಬಳಸಿಕೊಳ್ಳುತ್ತವೆ. ಪ್ರತಿ MW·h ಪ್ರಮಾಣದ ಉತ್ಪಾದನೆಗೆ ಅವು 20 ಲೀಟರುಗಳಷ್ಟು ಸಿಹಿನೀರನ್ನು ಬಳಸಿಕೊಂಡರೆ, ಪರಮಾಣು, ಕಲ್ಲಿದ್ದಲು, ಅಥವಾ ತೈಲ ಸಂಬಂಧಿ ವ್ಯವಸ್ಥೆಗಳು ಪ್ರತಿ MW·h ಪ್ರಮಾಣದ ಉತ್ಪಾದನೆಗೆ 1000 ಲೀಟರುಗಳಿಗೂ ಹೆಚ್ಚಿನ ಪ್ರಮಾಣದ ಸಿಹಿನೀರನ್ನು ಬಳಸುತ್ತವೆ.
ಆರ್ಥಿಕತೆ
ಭೂಶಾಖದ ಶಕ್ತಿಗೆ ಯಾವುದೇ ಇಂಧನವು ಬೇಕಾಗಿಲ್ಲವಾದ್ದರಿಂದ, ಇಂಧನ ವೆಚ್ಚದ ಏರಿಳಿತಗಳಿಂದ ಅದು ವಿಮುಕ್ತಿಯನ್ನು ಪಡೆದಿದೆ. ಆದರೆ ಇದರ ಬಂಡವಾಳ ವೆಚ್ಚಗಳು ಹೆಚ್ಚಿನ ಮಟ್ಟದಲ್ಲಿರುವುದು ಕಂಡುಬರುತ್ತದೆ. ಅರ್ಧಕ್ಕಿಂತ ಹೆಚ್ಚು ಹಣವು ಕೊರೆಯುವಿಕೆಯೆಡೆಗಿನ ವೆಚ್ಚಗಳಿಗೇ ಹೋಗುತ್ತದೆ, ಮತ್ತು ಆಳದ ಸಂಪನ್ಮೂಲಗಳ ಪರಿಶೋಧನಾ ಕಾರ್ಯವು ಗಣನೀಯ ಮಟ್ಟದ ಅಪಾಯಗಳಿಗೆ ಈಡುಮಾಡುತ್ತದೆ. ನೆವಡಾದಲ್ಲಿನ ಒಂದು ವಿಶಿಷ್ಟವಾದ ಜೋಡಿಬಾವಿಯು 4.5 ಮೆಗಾವ್ಯಾಟ್‌‌ಗಳಷ್ಟು (MW) ವಿದ್ಯುಚ್ಛಕ್ತಿ ಉತ್ಪಾದನೆಯನ್ನು ಹಾಗೂ ಕೊರೆತಕ್ಕಾಗಿ ಸುಮಾರು 10 ದಶಲಕ್ಷ $ನಷ್ಟು ವೆಚ್ಚಗಳನ್ನು 20%ನಷ್ಟಿರುವ ಒಂದು ವೈಫಲ್ಯ ಪ್ರಮಾಣದೊಂದಿಗೆ ಬೆಂಬಲಿಸಬಲ್ಲದು. ಒಟ್ಟಾರೆಯಾಗಿ, ವಿದ್ಯುತ್ತಿನ ಸ್ಥಾವರ ನಿರ್ಮಾಣ ಮತ್ತು ಬಾವಿಯನ್ನು ಕೊರೆಯುವಿಕೆಗೆ ಪ್ರತಿ MWನ ವಿದ್ಯುತ್ತಿನ ಸಾಮರ್ಥ್ಯಕ್ಕೆ ಸುಮಾರು 2-5 ದಶಲಕ್ಷ €ನಷ್ಟು ವೆಚ್ಚವಾದರೆ, ಸಮಗೊಳಿಸಲಾದ ಶಕ್ತಿ ವೆಚ್ಚವು ಪ್ರತಿ kW·hಗೆ 0.04-0.10 €ನಷ್ಟಿರುತ್ತದೆ. 2007ರಲ್ಲಿ ಪ್ರತಿ MWಗೆ ಬಂಡವಾಳ ವೆಚ್ಚಗಳು 4 ದಶಲಕ್ಷ $ಗಿಂತಲೂ ಹೆಚ್ಚಿರುವುದರೊಂದಿಗೆ ಮತ್ತು ಪ್ರತಿ kW·hಗೆ ಸಮಗೊಳಿಸಲಾದ ವೆಚ್ಚಗಳು 0.054 $ನಷ್ಟು ಇರುವುದರೊಂದಿಗೆ, ವರ್ಧಿಸಲ್ಪಟ್ಟ ಭೂಶಾಖದ ವ್ಯವಸ್ಥೆಗಳು ಈ ವ್ಯಾಪ್ತಿಯ ಉನ್ನತ ಭಾಗದ ಕಡೆ ಇರುವಲ್ಲಿ ಒಲವು ತೋರಿಸುತ್ತವೆ. ನೇರ ತಾಪನದ ಅನ್ವಯಿಕೆಗಳು ಕಡಿಮೆ ತಾಪಮಾನಗಳೊಂದಿಗಿನ ಹೆಚ್ಚು ಮೇಲುಮೇಲಿರುವ ಬಾವಿಗಳನ್ನು ಬಳಸಬಲ್ಲವಾದ್ದರಿಂದ, ಕಡಿಮೆ ಮಟ್ಟದ ವೆಚ್ಚಗಳು ಹಾಗೂ ಅಪಾಯಗಳೊಂದಿಗಿನ ಸಣ್ಣ ವ್ಯವಸ್ಥೆಗಳು ಕಾರ್ಯಸಾಧ್ಯ ಅಥವಾ ಉಪಯೋಗಕರವಾಗಿವೆ. 10 ಕಿಲೋವ್ಯಾಟ್‌ನಷ್ಟು (kW) ಒಂದು ಸಾಮರ್ಥ್ಯದೊಂದಿಗಿನ ವಾಸದ ಬಳಕೆಯ ಭೂಶಾಖದ ಶಾಖ ಪಂಪುಗಳು, ಪ್ರತಿ ಕಿಲೋವ್ಯಾಟ್‌ಗೆ ಸುಮಾರು 1–3 ಸಾವಿರ ಡಾಲರುಗಳ ವೆಚ್ಚದಲ್ಲಿ ವಾಡಿಕೆಯಂತೆ ಅಳವಡಿಸಲ್ಪಡುತ್ತವೆ. ನಗರಗಳಲ್ಲಿರುವಂತೆ ಒಂದು ವೇಳೆ ಬೇಡಿಕೆಯು ಭೌಗೋಳಿಕವಾಗಿ ದಟ್ಟವಾಗಿದ್ದರೆ ಜಿಲ್ಲಾ ತಾಪನ ವ್ಯವಸ್ಥೆಗಳು ಪ್ರಮಾಣಾನುಗುಣ ಉಳಿತಾಯಗಳಿಂದ ಪ್ರಯೋಜನವನ್ನು ಪಡೆಯಬಹುದಾದರೂ, ಅದಿಲ್ಲವಾದಲ್ಲಿ ಕೊಳವೆಗಳನ್ನು ಅಳವಡಿಸುವಿಕೆಯ ವೆಚ್ಚವು ಬಂಡವಾಳ ವೆಚ್ಚಗಳನ್ನು ಹೆಚ್ಚಿನ ಪ್ರಮಾಣದಲ್ಲಿ ಆಕ್ರಮಿಸಿಕೊಳ್ಳುತ್ತದೆ. ಬವೇರಿಯಾದಲ್ಲಿನ ಇಂಥದೊಂದು ಜಿಲ್ಲಾ ತಾಪನ ವ್ಯವಸ್ಥೆಯ ಬಂಡವಾಳ ವೆಚ್ಚವು ಪ್ರತಿ MWಗೆ ಏನಿಲ್ಲವೆಂದರೂ 1 ದಶಲಕ್ಷ €ಗಿಂತ ಹೆಚ್ಚಿನ ಮಟ್ಟದಲ್ಲಿ ಅಂದಾಜಿಸಲ್ಪಟ್ಟಿತ್ತು. ಯಾವುದೇ ಗಾತ್ರದ ನೇರ ವ್ಯವಸ್ಥೆಗಳು ವಿದ್ಯುತ್‌ ಉತ್ಪಾದಕಗಳಿಗಿಂತ ಹೆಚ್ಚು ಸರಳವಾಗಿದ್ದು, ಪ್ರತಿ kW·hಗೆ ಕಡಿಮೆ ಮಟ್ಟದ ನಿರ್ವಹಣಾ ವೆಚ್ಚಗಳನ್ನು ಹೊಂದಿವೆ; ಆದರೆ ಪಂಪುಗಳು ಹಾಗೂ ಸಂಪೀಡಕಗಳನ್ನು ನಡೆಸಲು ಅವು ವಿದ್ಯುಚ್ಛಕ್ತಿಯನ್ನು ಬಳಸಲೇಬೇಕಾಗುತ್ತದೆ. ಕೆಲವೊಂದು ಸರ್ಕಾರಗಳು ವಿದ್ಯುಚ್ಛಕ್ತಿ ಉತ್ಪಾದನೆಗಾಗಿ ಅಥವಾ ನೇರ ಅನ್ವಯಿಕೆಗಳಿಗೆ ಸಂಬಂಧಿಸಿದಂತೆ ಭೂಶಾಖದ ಶಕ್ತಿಯನ್ನು ತಗ್ಗಿಸಿದ ಬೆಲೆಯಲ್ಲಿ ನೀಡುತ್ತವೆ.
ಭೂಶಾಖದ ಶಕ್ತಿಯು ಅತೀವವಾಗಿ ಆರೋಹಣೀಯವಾಗಿದೆ: ಒಂದು ಬೃಹತ್‌ ಭೂಶಾಖದ ಸ್ಥಾವರವು ಸಂಪೂರ್ಣ ನಗರಗಳಿಗೆ ವಿದ್ಯುತ್‌ ಒದಗಿಸಬಲ್ಲದಾಗಿದ್ದರೆ, ಒಂದು ಚಿಕ್ಕಗಾತ್ರದ ಶಕ್ತಿ ಸ್ಥಾವರವು ಗ್ರಾಮೀಣಪ್ರದೇಶದ ಒಂದು ಹಳ್ಳಿಗೆ ವಿದ್ಯುತ್‌ ಪೂರೈಕೆ ಮಾಡಬಲ್ಲದಾಗಿರುತ್ತದೆ.
ಚೆವರಾನ್‌ ಕಾರ್ಪೊರೇಷನ್ ಸಂಸ್ಥೆಯು ಭೂಶಾಖದ ವಿದ್ಯುಚ್ಛಕ್ತಿಗೆ ಸಂಬಂಧಿಸಿದಂತೆ ಪ್ರಪಂಚದ ಅತಿದೊಡ್ಡ ಖಾಸಗಿ ತಯಾರಕನಾಗಿದೆ. ಕ್ಯಾಲಿಫೋರ್ನಿಯಾದಲ್ಲಿ ದಿ ಗೀಸರ್ಸ್‌‌ ಕ್ಷೇತ್ರವು ಅತೀವವಾಗಿ ಅಭಿವೃದ್ಧಿಹೊಂದಿರುವ ಭೂಶಾಖದ ಕ್ಷೇತ್ರವಾಗಿದೆ.
ಸಂಪನ್ಮೂಲಗಳು
thumb|right|ವರ್ಧಿಸಲ್ಪಟ್ಟ ಭೂಶಾಖದ ಪದ್ಧತಿ 1:ಜಲಾಶಯ 2:ಪಂಪು ಗೃಹ 3:ಶಾಖ ವಿನಿಮಯಕಾರಕ 4:ಅನಿಲಚಕ್ರ ಕೋಣೆ 5:ಉತ್ಪಾದನೆ ಬಾವಿ 6:ಒಳಹೊಗಿಸುವಿಕೆಯ ಬಾವಿ 7: ಜಿಲ್ಲಾ ತಾಪನಕ್ಕೆ ಬಿಸಿ ನೀರು 8:ರಂಧ್ರಗಳಿಂದ ತುಂಬಿದ ಸಂಚಯಗಳು 9:ವೀಕ್ಷಣಾ ಬಾವಿ 10:ಸ್ಫಟಿಕದಂಥ ರಚನೆಯನ್ನು ಹೊಂದಿರುವ ತಳಬಂಡೆ ಭೂಮಿಯ ಆಂತರಿಕ ಶಾಖವು 44.2 ಟೆರಾವ್ಯಾಟ್ಸ್‌‌‌ನ (TW) ಒಂದು ಪ್ರಮಾಣದಲ್ಲಿ ವಹನದ ಮೂಲಕ ಮೇಲ್ಮೈಗೆ ಸ್ವಾಭಾವಿಕವಾಗಿ ಹರಿಯುತ್ತದೆ ಮತ್ತು 30 TWನ ಒಂದು ಪ್ರಮಾಣದಲ್ಲಿ ಖನಿಜಗಳ ವಿಕಿರಣಪಟುತ್ವದ ಕ್ಷಯಿಸುವಿಕೆಯ ಮೂಲಕ ಅದು ಮತ್ತೆ ತುಂಬಲ್ಪಡುತ್ತದೆ. ಈ ಶಕ್ತಿ ಪ್ರಮಾಣಗಳು ಎಲ್ಲಾ ಪ್ರಧಾನ ಮೂಲಗಳಿಂದ ಬರುವ ಮಾನವಕುಲದ ಪ್ರಸಕ್ತ ಶಕ್ತಿ ಬಳಕೆಯ ದುಪ್ಪಟ್ಟು ಪ್ರಮಾಣಕ್ಕಿಂತಲೂ ಹೆಚ್ಚಿದ್ದರೂ, ಅದರ ಬಹುಪಾಲು ಭಾಗವನ್ನು ಮತ್ತೆ ಪಡೆದುಕೊಳ್ಳಲು ಸಾಧ್ಯವಾಗುವುದಿಲ್ಲ. ಭೂಮಿಯೊಳಗಡೆಯ ಆಳದಿಂದ ಹೊರಹೊಮ್ಮುತ್ತಿರುವ ಶಾಖದ ಜೊತೆಗೆ, ನೆಲದ ಮೇಲ್ಭಾಗದ ಹತ್ತು ಮೀಟರುಗಳಷ್ಟು ಭಾಗವು ಬೇಸಿಗೆಕಾಲದಲ್ಲಿ ಸೌರಶಕ್ತಿಯನ್ನು ಒಟ್ಟುಗೂಡಿಸುತ್ತದೆ (ಅಂದರೆ ಕಾವೇರುತ್ತದೆ), ಮತ್ತು ಆ ಶಕ್ತಿಯನ್ನು ಚಳಿಗಾಲದ ಅವಧಿಯಲ್ಲಿ ಬಿಡುಗಡೆ ಮಾಡುತ್ತದೆ (ಅಂದರೆ ತಣ್ಣಗಾಗುತ್ತದೆ).
ಋತುಯೋಗ್ಯವಾದ ಬದಲಾವಣೆಗಳ ಅಡಿಯಲ್ಲಿ, ಭೂಮಿಯ ಹೊರಪದರದಾದ್ಯಂತದ ತಾಪಮಾನಗಳ ಭೂಶಾಖದ ಪ್ರಣವತೆಯು, ಪ್ರಪಂಚದ ಬಹುತೇಕ ಭಾಗಗಳಲ್ಲಿ ಪ್ರತಿ ಕಿಲೋಮೀಟರಿನಷ್ಟು (km) ಆಳಕ್ಕೆ 25–30 °Cಯಷ್ಟಿದೆ. ಸರಾಸರಿ ಮಟ್ಟದಲ್ಲಿ ಹೇಳುವುದಾದರೆ, ವಹನೀಯ ಶಾಖ ಹರಿವು ಸರಿಸುಮಾರು 0.1 MW/ಕಿ.ಮೀ.2ನಷ್ಟಿದೆ. ಭೂಮಿಯ ಹೊರಪದರವು ತೆಳುವಾಗಿರುವ ಭೂಮಿಯ ಹೊರಪದರದ ಗಡಿಗಳ ಸಮೀಪದಲ್ಲಿ ಈ ಮೌಲ್ಯಗಳು ಸಾಕಷ್ಟು ಹೆಚ್ಚಿರುತ್ತವೆ. ಶಿಲಾಪಾಕದ ನಾಲೆಗಳು, ಬಿಸಿನೀರಿನ ಬುಗ್ಗೆಗಳು, ಜಲೋಷ್ಣೀಯ ಪ್ರಸರಣದ ಮೂಲಕ ಅಥವಾ ಇವೆಲ್ಲದರ ಒಂದು ಸಂಯೋಜನೆಯ ಮೂಲಕ ದ್ರವಪದಾರ್ಥ ಪ್ರಸರಣದಿಂದಾಗಿ ಅವು ಮತ್ತಷ್ಟು ವರ್ಧಿಸಲ್ಪಡಬಹುದು.
ಮನೆಯ ತಾಪನದ ಉದ್ದೇಶಗಳಿಗಾಗಿ ಭೂಶಾಖದ ಶಾಖ ಪಂಪೊಂದು ಪ್ರಪಂಚದಲ್ಲಿನ ಯಾವುದೇ ಭಾಗದ ಆಳವಿಲ್ಲದ ನೆಲದಿಂದ ಸಾಕಷ್ಟು ಶಾಖವನ್ನು ಹೊರತೆಗೆಯಬಲ್ಲದು, ಆದರೆ ಕೈಗಾರಿಕಾ ಅನ್ವಯಿಕೆಗಳಿಗೆ ಆಳದ ಸಂಪನ್ಮೂಲಗಳ ಹೆಚ್ಚಿನ ಮಟ್ಟದ ತಾಪಮಾನಗಳು ಅಗತ್ಯವಾಗಿರುತ್ತವೆ. ವಿದ್ಯುಚ್ಛಕ್ತಿ ಉತ್ಪಾದನೆಯ ಶಾಖದ ಪರಿಣಾಮಶೀಲತೆ ಹಾಗೂ ಲಾಭದಾಯಕತೆಯು ನಿರ್ದಿಷ್ಟವಾಗಿ ತಾಪಮಾನಕ್ಕೆ ಸಂವೇದನಾಶೀಲವಾಗಿರುತ್ತದೆ. ಹೆಚ್ಚು ಬೇಡಿಕೆಯನ್ನು ಮುಂದೊಡ್ಡುವ ಅನ್ವಯಿಕೆಗಳು, ಒಂದು ಹೆಚ್ಚಿನ ಮಟ್ಟದ ನೈಸರ್ಗಿಕ ಶಾಖದ ಹರಿವಿನಿಂದ, ಅದರಲ್ಲೂ ಆದರ್ಶಪ್ರಾಯವಾಗಿ ಒಂದು ಬಿಸಿನೀರಿನ ಬುಗ್ಗೆಯನ್ನು ಬಳಕೆಮಾಡಿಕೊಳ್ಳುವುದರಿಂದ ಅತಿ ಹೆಚ್ಚಿನ ಮಟ್ಟದ ಪ್ರಯೋಜನವನ್ನು ಪಡೆಯುತ್ತವೆ. ಒಂದು ವೇಳೆ ಯಾವುದೇ ಬಿಸಿನೀರಿನ ಬುಗ್ಗೆಯು ಲಭ್ಯವಿಲ್ಲದಿದ್ದಲ್ಲಿ, ಒಂದು ಬಿಸಿ ಜಲಕುಹರದೊಳಗೆ ಬಾವಿಯೊಂದನ್ನು ಕೊರೆಯುವುದು ನಂತರದ ಅತ್ಯುತ್ತಮ ಆಯ್ಕೆಯಾಗಿದೆ. ಒಂದು ವೇಳೆ ಬೇಕಾದಷ್ಟು ಪ್ರಮಾಣದಲ್ಲಿ ಜಲಕುಹರವು ಲಭ್ಯವಿಲ್ಲದಿದ್ದಲ್ಲಿ, ತಳಬಂಡೆಯನ್ನು ಜಲೀಯವಾಗಿ ಸೀಳಲು, ನೀರನ್ನು ಒಳಹೊಗಿಸುವ ಮೂಲಕ ಒಂದು ಕೃತಕ ಜಲಕುಹರವನ್ನು ನಿರ್ಮಿಸಬಹುದಾಗಿದೆ. ಈ ಕೊನೆಯ ವಿಧಾನವನ್ನು ಯುರೋಪ್‌ನಲ್ಲಿ ಬಿಸಿ ಶುಷ್ಕ ಬಂಡೆಯ ಭೂಶಾಖದ ಶಕ್ತಿ ಎಂದೂ, ಉತ್ತರ ಅಮೆರಿಕಾದಲ್ಲಿ ವರ್ಧಿಸಲ್ಪಟ್ಟ ಭೂಶಾಖದ ವ್ಯವಸ್ಥೆಗಳು ಎಂದೂ ಕರೆಯಲಾಗುತ್ತದೆ. ನೈಸರ್ಗಿಕ ಜಲಕುಹರಗಳನ್ನು ಸಾಂಪ್ರದಾಯಿಕವಾದ ರೀತಿಯಲ್ಲಿ ಸಂಪರ್ಕಿಸುವುದಕ್ಕಿಂತ ಮಿಗಿಲಾಗಿ ಈ ವಿಧಾನದಿಂದ ಸಾಕಷ್ಟು ಹೆಚ್ಚಿನ ಪ್ರಮಾಣದ ಅನುಕೂಲ್ಯಗಳ ಸಾಧ್ಯತೆಯು ಲಭ್ಯವಾಗಬಹುದಾಗಿದೆ.
ವಿದ್ಯುಚ್ಛಕ್ತಿಯನ್ನು ಉತ್ಪಾದಿಸುವುದಕ್ಕೆ ಸಂಬಂಧಿಸಿದ ಭೂಶಾಖದ ಶಕ್ತಿಯ ಸಂಭಾವ್ಯತೆಯ ಅಂದಾಜುಗಳು, ಹೂಡಿಕೆಗಳ ಪ್ರಮಾಣವನ್ನವಲಂಬಿಸಿ 35 ರಿಂದ 2000 GWವರೆಗೆ ಬದಲಾಗುತ್ತವೆ. ಭೂಶಾಖದ ಸಂಪನ್ಮೂಲಗಳ ಮೇಲ್ಮಟ್ಟದ ಅಂದಾಜುಗಳು ...10 kmನಷ್ಟು ಆಳದಲ್ಲಿ ವರ್ಧಿಸಲ್ಪಟ್ಟ ಭೂಶಾಖದ ಬಾವಿಗಳನ್ನು ಕಲ್ಪಿಸಿಕೊಂಡರೆ, ಅಸ್ತಿತ್ವದಲ್ಲಿರುವ ಭೂಶಾಖದ ಬಾವಿಗಳು ಅಪರೂಪವಾಗಿ ...3 kmಗಿಂತ ಹೆಚ್ಚಿನ ಆಳವನ್ನು ಹೊಂದಿರುತ್ತವೆ. ಈ ಆಳದಲ್ಲಿನ ಕೊರೆಯುವಿಕೆಯು ಒಂದು ದುಬಾರಿ ಪ್ರಕ್ರಿಯೆಯಾಗಿದ್ದರೂ, ಈಗ ಅದು ಪೆಟ್ರೋಲಿಯಂ ಉದ್ಯಮದಲ್ಲಿ ಸಾಧ್ಯವಿದೆ. ಪ್ರಪಂಚದಲ್ಲಿನ ಅತ್ಯಂತ ಆಳದ ಸಂಶೋಧನಾ ಬಾವಿಯಾದ ಕೋಲಾ ಎಂಬ ಅತೀವ ಆಳದ ಕೊಳವೆಗಂಡಿಯು ...12 kmನಷ್ಟು ಆಳವನ್ನು ಹೊಂದಿದೆ. ಸಖಾಲಿನ್‌‌ನ ಛಾಯ್ವೋ ಕ್ಷೇತ್ರದಲ್ಲಿರುವ ಎಕ್ಸಾನ್‌‌ನ Z-12 ಬಾವಿಯಂಥ ವ್ಯಾಪಾರೀ ತೈಲಬಾವಿಗಳಿಂದ ಈ ದಾಖಲೆಯು ಇತ್ತೀಚೆಗೆ ಅನುಕರಿಸಲ್ಪಟ್ಟಿದೆ.
ಸಮರ್ಥನೀಯತೆ
ಭೂಶಾಖದ ಶಕ್ತಿಯ ವ್ಯವಸ್ಥೆಯು ಒಳಗೊಂಡಿರುವ ಶಾಖವನ್ನು ಪಡೆಯುವ ಪ್ರಮಾಣವು ಭೂಮಿಯ ಶಾಖದ ಹೂರಣಕ್ಕೆ ಹೋಲಿಸಿದಾಗ ಸಣ್ಣದಾಗಿರುವುದರಿಂದ, ಭೂಶಾಖದ ಶಕ್ತಿಯು ಸಮರ್ಥನೀಯವಾಗಿದೆಯೆಂದು ಪರಿಗಣಿಸಲ್ಪಟ್ಟಿದೆ. 1031 ಜೌಲ್‌ಗಳಷ್ಟು (3·1015 TW·hr) ಪ್ರಮಾಣದ ಒಂದು ಆಂತರಿಕ ಶಾಖದ ಹೂರಣವನ್ನು ಭೂಮಿಯು ಹೊಂದಿದೆ. ಇದರ ಪೈಕಿಯ ಸುಮಾರು 20%ನಷ್ಟು ಭಾಗವು ಗ್ರಹಗಳ ಸಂಚಯದಿಂದ ಬಂದಿರುವ ಉಳಿಕೆಯ ಶಾಖವಾಗಿದೆ, ಮತ್ತು ಉಳಿದ ಭಾಗಕ್ಕೆ ಹಿಂದೆ ಅಸ್ತಿತ್ವದಲ್ಲಿದ್ದ ಉನ್ನತಮಟ್ಟದ ವಿಕಿರಣಪಟುತ್ವದ ಕ್ಷಯಿಸುವಿಕೆಯ ಪ್ರಮಾಣಗಳು ಕಾರಣವಾಗಿವೆ. ನೈಸರ್ಗಿಕ ಶಾಖದ ಹರಿವುಗಳು ಸಮತೋಲನದಲ್ಲಿಲ್ಲ, ಮತ್ತು ಭೂವೈಜ್ಞಾನಿಕ ಕಾಲಪ್ರಮಾಣಗಳ ಮೇಲೆ ಗ್ರಹವು ನಿಧಾನವಾಗಿ ತಣ್ಣಗಾಗುತ್ತಿದೆ. ಮಾನವರಿಂದ ನಡೆಯುವ ಶಾಖಪಡೆಯುವ ಪ್ರಕ್ರಿಯೆಯು, ನೈಸರ್ಗಿಕ ಹೊರಹರಿವಿನ ಒಂದು ಅಲ್ಪಭಾಗವನ್ನು, ಅನೇಕ ವೇಳೆ ಅದರಲ್ಲಿ ವೇಗೋತ್ಕರ್ಷವನ್ನು ಉಂಟುಮಾಡದೆಯೇ ಸಂಗ್ರಹಿಸುತ್ತದೆ.
ಭೂಶಾಖದ ಶಕ್ತಿಯು ವಿಶ್ವವ್ಯಾಪಕವಾಗಿ ಸಮರ್ಥನೀಯವಾಗಿದೆಯಾದರೂ ಸಹ, ಸ್ಥಳೀಯ ಮಟ್ಟದಲ್ಲಿ ಬರಿದುಮಾಡುವಿಕೆಯನ್ನು ತಪ್ಪಿಸುವ ಸಲುವಾಗಿ ಶಾಖ ಪಡೆಯುವ ಪ್ರಕ್ರಿಯೆಯ ಮೇಲ್ವಿಚಾರಣೆ ನಡೆಸುವುದು ಈಗಲೂ ಅಗತ್ಯವಾಗಿದೆ. ದಶಕಗಳ ಕಾಲಕ್ರಮದ ನಂತರ, ನೈಸರ್ಗಿಕ ಹರಿವುಗಳೊಂದಿಗಿನ ಒಂದು ಹೊಸ ಸಮತೋಲನವು ತಲುಪುವವರೆಗೂ ಸ್ಥಳೀಯ ತಾಪಮಾನಗಳು ಮತ್ತು ನೀರಿನ ಮಟ್ಟಗಳನ್ನು ಪ್ರತ್ಯೇಕ ಬಾವಿಗಳು ಕೆಳಗೆ ಸೆಳೆಯುತ್ತವೆ. ಲಾರ್ಡೆರೆಲ್ಲೋ, ವೈರೇಕೀ, ಹಾಗೂ ದಿ ಗೀಸರ್ಸ್‌‌ಗಳಲ್ಲಿರುವ ಅತ್ಯಂತ ಹಳೆಯದಾಗಿರುವ ಮೂರೂ ತಾಣಗಳು ಸ್ಥಳೀಯ ಬರಿದುಮಾಡುವಿಕೆಯ ಕಾರಣದಿಂದಾಗಿ, ಉತ್ಪಾದನೆಯನ್ನು ತಮ್ಮ ಅತ್ಯುಚ್ಚ ಬಿಂದುವಿನಿಂದ ತಗ್ಗಿಸಿವೆ. ಶಾಖ ಮತ್ತು ನೀರು, ಅನಿಶ್ಚಿತವಾದ ಪ್ರಮಾಣಗಳಲ್ಲಿ, ಅವು ಮತ್ತೆ ತುಂಬಲ್ಪಡುವುದಕ್ಕಿಂತ ವೇಗವಾಗಿ ಪಡೆಯಲ್ಪಟ್ಟವು. ಒಂದು ವೇಳೆ ಉತ್ಪಾದನೆಯು ತಗ್ಗಿಸಲ್ಪಟ್ಟರೆ ಮತ್ತು ನೀರು ಮರು-ಒಳಹೊಗಿಸಲ್ಪಟ್ಟರೆ, ಈ ಬಾವಿಗಳು ಊಹಾತ್ಮಕವಾಗಿ ತಮ್ಮ ಸಂಪೂರ್ಣ ಸಾಮರ್ಥ್ಯವನ್ನು ಮರುಗಳಿಸಿಕೊಳ್ಳಬಲ್ಲವು. ಇಂಥ ಶಮನಗೊಳಿಸುವ ಕಾರ್ಯತಂತ್ರಗಳು ಕೆಲವೊಂದು ತಾಣಗಳಲ್ಲಿ ಈಗಾಗಲೇ ಕಾರ್ಯರೂಪಕ್ಕೆ ತರಲ್ಪಟ್ಟಿವೆ. ಭೂಶಾಖದ ಶಕ್ತಿಯ ಸುದೀರ್ಘ-ಅವಧಿಯ ಸಮರ್ಥನೀಯತೆಯು ಇಟಲಿಯಲ್ಲಿನ ಲಾರ್ಡೆರೆಲ್ಲೋ ಕ್ಷೇತ್ರದಲ್ಲಿ 1913ರಿಂದ, ನ್ಯೂಜಿಲೆಂಡ್‌ನಲ್ಲಿನ ವೈರೇಕೀ ಕ್ಷೇತ್ರದಲ್ಲಿ 1958ರಿಂದ ಮತ್ತು ಕ್ಯಾಲಿಫೋರ್ನಿಯಾದಲ್ಲಿನ ದಿ ಗೀಸರ್ಸ್‌‌ ಕ್ಷೇತ್ರದಲ್ಲಿ 1960ರಿಂದ ಪ್ರತ್ಯಕ್ಷವಾಗಿ ನಿರೂಪಿಸಲ್ಪಟ್ಟಿದೆ.
ಹಲವಾರು ಬಿಸಿನೀರಿನ ಬುಗ್ಗೆಯ ಕ್ಷೇತ್ರಗಳ ನಿರ್ಮೂಲನ ಅಥವಾ ಅಳಿಯುವಿಕೆಗೆ ಭೂಶಾಖದ ಶಕ್ತಿ ಅಭಿವೃದ್ಧಿಯೇ ಕಾರಣವಾಗಿದೆ.